hotchpotch/miracl-hf-unified huggingface dataset:
อำพล พันธุ์ประสิทธิ์
นายอำพล พันธุ์ประสิทธิ์ (26 ตุลาคม พ.ศ. 2477 - ) อดีตสมาชิกสภาผู้แทนราษฎรจังหวัดชัยภูมิ 2 สมัย
อำพล พันธุ์ประสิทธิ์ เกิดเมื่อวันที่ 26 ตุลาคม พ.ศ. 2477 เป็นบุตรของนายพูน กับนางสุนันท์ พันธ์ประสิทธิ์ สำเร็จการศึกษาระดับประถมศึกษา จาก โรงเรียนภูมิวิทยา และ โรงเรียนอุดมวิทยา อำเภอภูเขียว จังหวัดชัยภูมิ ระดับมัธยมศึกษา จาก โรงเรียนอัสสัมชัญศรีราชา และ โรงเรียนอัสสัมชัญ ระดับปริญญาตรี ที่แผนกวารสารศาสตร์ (คณะวารสารศาสตร์และสื่อสารมวลชน ในปัจจุบัน) มหาวิทยาลัยธรรมศาสตร์ และได้เข้าศึกษาต่อที่สถาบัน World Press Institute ที่ Macalester College ประเทศสหรัฐอเมริกา
อำพล เริ่มทำงานครั้งแรกในช่วงที่เป็นนักศึกษาที่ หนังสือพิมพ์สยามรัฐ ที่มี นายประจวบ ทองอุไร เป็น บรรณาธิการ โดยเริ่มจากการเป็นผู้สื่อข่าวเศรษฐกิจ และ เป็นผู้เขียนคอลัมน์วิจารณ์การเมือง
ก่อนที่จะได้สอบชิงทุนการศึกษาจาก นิตยสาร Reader's Digest ไปศึกษาต่อที่ สหรัฐอเมริกา
หลังจากที่สำเร็จการศึกษากลับมา อำพลก็ได้เข้าทำงานที่บริษัทเชลส์ (ประเทศไทย) จำกัด ในฝ่ายประชาสัมพันธ์ ตำแหน่ง Press Officer ระดับ Supervisor และได้ลาออกจากงานหลังจากได้เลื่อนตำแหน่งขึ้นเป็นระดับ Executive โดยใน พ.ศ. 2513 ได้เข้าทำงานที่ สถานีโทรทัศน์ไทยทีวีสีช่อง 3 ในตำแหน่งเลขานุการผู้อำนวยการ และยังได้เป็นผู้จัดรายการทีวีให้กับช่องอื่นอีกด้วย
อำพล ได้ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคกิจสังคม แต่ได้รับเลือกตั้งครั้งแรก ในพ.ศ. 2519 และได้รับเลือกติดต่อกันรวม 2 ครั้ง
อำพล พันธุ์ประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
หยุดถามหัวใจ จะรักใครดี?
หยุดถามหัวใจ จะรักใครดี? (The Accidental Tourist) เป็นภาพยนตร์ที่ออกฉายในสหรัฐอเมริกาในปีพ.ศ. 2531 นำแสดงโดยวิลเลียม เฮิร์ต, แคทลีน เทอร์เนอร์ และจีนา เดวิส กำกับโดยลอว์เรนซ์ แคสแดน ประพันธ์เพลงประกอบภาพยนตร์โดยจอห์น วิลเลียมส์ บทภาพยนตร์ถูกดัดแปลงโดยแคสแดนและแฟรงก์ กาลาติ โดยดัดแปลงจากนวนิยายเรื่อง 'เดอะ แอคซิเดนเทิล ทัวร์ริสต์' โดยแอนน์ ไทเลอร์ เป็นภาพยนต์ที่ถูกเสนอชื่อเข้าชิงรางวัลออสการ์ถึงสี่สาขา
ได้รับรางวัล
ได้รับการเสนอชื่อเข้าชิง
นักกีฬาวอลเลย์บอลเวิลด์กรังด์ปรีซ์ 2015
วอลเลย์บอลเวิลด์กรังด์ปรีซ์ 2015 มีทีมที่ได้รับเชิญเข้าแข่งขัน 28 ทีม จากทุกทวีปทั่วโลก แต่ละทีมสามารถบรรจุนักกีฬาเข้าแข่งขันได้ 12 คน จากทั้งหมด 22 คน
คว็อน คับ-ยง
คว็อน คับ-ยง (; ; 3 ตุลาคม ค.ศ. 1957 — ) เป็นนักหมากล้อมระดับอาชีพ 6 ดั้งชาวเกาหลีใต้ คว็อนได้เป็นมืออาชีพในปี ค.ศ. 1975 และได้รับการเลื่อนระดับให้เป็น 6 ดั้งในปี ค.ศ. 1995 เขาเริ่มก่อตั้งโรงเรียนหมากล้อมที่ประเทศเกาหลีในปี ค.ศ. 1989 โดยมักจะได้รับการเปรียบเทียบกับโรงเรียนของมิโนะรุ คิตะนิ ส่วนในปี ค.ศ. 2003 โรงเรียนของเขาได้สร้างนักหมากล้อมไปแล้วร่วมกว่า 100 ดั้ง
ดรุณี สุทธิพิทักษ์
ดรุณี สุทธิพิทักษ์ ชื่อในวงการ เป็กกี้ ศรีธัญญา 
เป็นศิลปิน นักร้อง นักแสดง โด่งดังมาจากรายการ กิ๊กดู๋ สงครามเพลง ช่วงประชันเงาเสียง หญิงลี ศรีจุมพล ใบเตย อาร์สยาม จ๊ะ อาร์สยาม เป็กกี้ ศรีธัญญา มีผลงานทั้งแสดงภาพยนตร์ ละคร และพิธีกร เช่นภาพยนตร์ "หลวงพี่แจ๊ส 5G" และ "ตุ๊ดตู่กู้ชาติ" ละครเช่น "พ่อมดเจ้าเสน่ห์", "สาวน้อยอ้อยควั่น" และ "สามีตีตรา"
ชื่อในวงการของ เป็กกี้ ศรีธัญญา ถูกตั้งโดย ศิริพร อยู่ยอด (ตั๊ก) กรรมการในรายการ กิ๊กดู๋ สงครามเพลงเงินล้าน นั่นเอง จากการที่ เป็กกี้ ไปประชันเงาเสียง หญิงลี ศรีจุมพล ออกอากาศเมื่อ 18 กุมภาพันธ์ พ.ศ. 2557
เป็กกี้ ศรีธัญญา ดาราสาวชาวไทย เกิดเมื่อวันที่ 23 มิถุนายน พ.ศ. 2522 ที่ ต.เมืองเก่า อ.เมือง จ.สุโขทัย ในวัยเด็กอาศัยอยู่กับแม่สองคน ประมาณช่วงมัธยม คุณแม่ประสบอุบัติเหตุเสียชีวิต หลังจากนั้นประมาณ 1 ปีกว่า ลุงผู้เป็นญาติผู้ใหญ่ได้มารับหน้าที่เลี้ยงดู ซึ่งอาศัยอยู่เมืองพัทยา จังหวัดชลบุรี มีอาชีพทำเครื่องเสียง ทำวงดนตรี
เป็กกี้ ใช้ชีวิตจากการช่วยลุงทำงานตั้งแต่เป็นเด็กยกของ ตั้งเครื่องและนักร้อง มีโอกาสได้ร้องเพลงตามงานจ้างต่างๆ เป็นเหมือนการฝึกฝนให้เกิดความเชี่ยวชาญและช่ำชอง ในการร้องอิเล็กโทน วันหนึ่ง เป็กกี้ มีโอกาสเจอกับ ทำให้ เป็กกี้ นำมาประยุกต์ใช้ในการแสดงของตัวเอง
กระทั่งมีรายการ ตีสิบ ช่วงดันดารา ประมาณช่วงปี 2552 ต่อมา เป็กกี้ มีผลงานในวงการบันเทิง คือ ร่วมโชว์ในรายการ 5 4 3 2 โชว์ ทำให้มีผลงานละคร ชื่อเรื่อง กี่เพ้า ตามด้วย สามีตีตรา (2014), สาวน้อยอ้อยควั่น (2015) และภาพยนตร์ กระดึ๊บ, วัยเป้งง นักเลงขาสั้น, สตรีเหล็ก ตบโลกแตก (2014) , เลิฟเฮี้ยวเฟี้ยวต๊อด, หลวงพี่แจ๊ส 4G
และผลงานด้านพิธีกร จันทร์พันดาว ร้องสู้ฝัน, แสบซ่าท้าโชว์, เชฟชนเชฟ, ร้องได้ให้ล้าน, คุยแซ่บShow รวมถึงซิทคอม บริษัท ฮา ไม่จำกัด ผู้ประกาศข่าวรายการ สนามข่าว 7 สี ช่วง สนามข่าวบันเทิง, แก๊งป่วนดวลราคา และหลงเสียงเธอ
เป็กกี้ได้ไปแข่งขันในรายการ The Mask Line Thai โดยใช้ฉายา "หน้ากากช้างเผือก" แข่งขันในกรุ๊ปไม้โท โดยใช้เพลง "เต่างอย" ของจินตรา พูนลาภ และถูกถอดหน้ากากในวันที่ 15 พฤศจิกายน พ.ศ. 2561
อัลบั้มหนุ่มสายตาสั้น
ประกาศโดยสภาศิลปวัฒนธรรมจิตตานุภาพ (3พ.ค.2559)
วิกฤตการณ์การเงินโชวะ
วิกฤตการณ์การเงินโชวะ () เป็นวิกฤตการทางเศรษฐกิจที่เกิดขึ้นในปี ค.ศ. 1927 ปีแรกของรัชสมัยสมเด็จพระจักรพรรดิฮิโระฮิโตะ ไม่นานก่อนหน้าภาวะเศรษฐกิจตกต่ำครั้งใหญ่ทั่วโลก วิกฤตครั้งนี้ทำให้รัฐบาลของวะกะสึกิ เรชิโร ลาออกเพื่อแสดงความรับผิดชอบ และนำไปสู่การให้ "ไซบะสึ" เข้ามาจัดการภาคธนาคารของญี่ปุ่น
วิกฤตการณ์ทางการเงินโชวะเกิดขึ้นจากการที่เศรษฐกิจของญี่ปุ่นขยายตัวอย่างมากภายหลังสงครามโลกครั้งที่หนึ่ง ภาคเอกชนต่างเพิ่มการลงทุนอย่างหนักหน่วงเพื่อเพิ่มกำลังผลิต ทำให้เกิดภาวะฟองสบู่ การชะลอตัวทางเศรษฐกิจภายหลังปี ค.ศ. 1920 และ แผ่นดินไหวครั้งใหญ่คันโต ในปี ค.ศ. 1923 ก็ทำให้เกิดภาวะเศรษฐกิจตกต่ำขึ้น ซึ่งทำให้กิจการจำนวนมากต้องปิดตัวลง จนรัฐบาลต้องเข้าแทรกแทรงธนาคารกลางญี่ปุ่น ให้ออก "ตราสารธรณีภิบัติภัย" ซึ่งเป็นตราสารหนี้แบบซื้อลดขึ้น เพื่อประคับประคองกิจการของธนาคารพาณิชย์ จนกระทั่งในเดือนมกราคม ค.ศ. 1927 เมื่อรัฐบาลจะทำการซื้อตราสารคืน ทำให้เกิดข่าวลือแพร่สะพัดไปทั่วว่า ธนาคารพาณิชย์ที่ถือครองตราสารอาจจะล้มละลาย ส่งผลให้เกิดการแห่ถอนเงินใน 37 ธนาคารทั่วญี่ปุ่น ทำให้ต้องพึ่ง "ไซบะสึ" ซึ่งเป็นกลุ่มบริษัทยักษ์ใหญ่แถวหน้าของประเทศ อาทิ มิตซูบิชิ, ซุมิโตะโมะ เป็นต้น เข้ามาจัดการปัญหา รัฐบาลพยายามตราพระราชกฤษฎีกาเป็นการฉุกเฉินขึ้นเพื่อเปิดทางให้ธนาคารกลางญี่ปุ่นขยายวงเงินกู้เพื่อรักษากิจการของธนาคารเหล่านี้ แต่ก็ถูกยับยั้งโดยคณะองคมนตรี และนายกรัฐมนตรีถูกกดดันจนลาออก
นายกรัฐมนตรีคนใหม่ ทะนะกะ กิอิชิ ได้ควบคุมสถานการณ์ด้วยการประกาศวันหยุดธนาคารเป็นเวลาสามสัปดาห์และออกวงเงินกู้ฉุกเฉิน แม้จะบรรเทาปัญหาไปได้ แต่ก็ทำให้ธนาคารรายย่อยหลาย ๆ แห่งต้องปิดกิจการลง อย่างไรก็ตาม 5 เครือบริษัทผู้นำในไซบะสึนั้นมีอิทธิพลเหนือภาคธนาคารญี่ปุ่นไปจนสิ้นสุดสงครามโลกครั้งที่สอง
อ็อยเกน บล็อยเลอร์
เพาล์ อ็อยเกน บล็อยเลอร์ (, ; 30 เมษายน ค.ศ. 1857 – 15 กรกฎาคม ค.ศ. 1939) เป็นจิตแพทย์และนักสุพันธุศาสตร์ ชาวสวิส เกิดที่เมืองซ็อลลีโคน เรียนจบด้านการแพทย์จากมหาวิทยาลัยซูริก หลังเรียนจบ เขาทำงานเป็นผู้ช่วยแพทย์ที่คลินิกในกรุงแบร์น ก่อนจะกลับไปทำงานที่โรงพยาบาลในซูริก ปี ค.ศ. 1898 บล็อยเลอร์ได้รับตำแหน่งผู้อำนวยการโรงพยาบาลจิตเวชศาสตร์ที่บวร์คเฮิลทซ์ลี (Burghölzli) หลังจากนั้นไม่นาน เขาได้เสนอคำศัพท์หลายคำ เช่น schizophrenia, schizoid, autism เป็นต้น หลังเกษียณในปี ค.ศ. 1927 บล็อยเลอร์ก็เป็นอาจารย์สอนที่มหาวิทยาลัยซูริก และเสียชีวิตในปี ค.ศ. 1939
นะ (คะนะ)
な, ในตัวอักษรฮิระงะนะ, หรือ ナ ในตัวอังษรคะตะกะนะ, เป็นหนึ่งในตัวอักษรคะนะ
แอฟริกาเกมส์เยาวชน
แอฟริกาเกมส์เยาวชน หรือ แอฟริกายูธเกมส์ เป็นการแข่งขันกีฬาเยาวชนของทวีปแอฟริกา โดยการควบคุมของสมาคมแห่งชาติคณะกรรมการโอลิมปิกของแอฟริกา จะจัดขึ้นทุกๆ 4 ปี มีการจัดการแข่งขันครั้งแรกในปี ค.ศ. 2010 ที่ราบัต, ประเทศโมร็อกโก
เทศกาลลิ้นจี่และเนื้อหมา
เทศกาลลิ้นจี่และเนื้อหมา โดยทั่วไปเรียก เทศกาลเนื้อหมายู่หลิน เป็นการเฉลิมฉลองประจำปีจัดในยู่หลิน มณฑลกวางซี ประเทศจีน ระหว่างครีษมายันซึ่งผู้เข้าร่วมเทศกาลกินเนื้อหมาและลิ้นจี่ เทศกาลนี้กินเวลาประมาณสิบวัน โดยระหว่างนั้นประมาณว่ามีการบริโภคหมา 10,000–15,000 ตัว เทศกาลดังกล่าวถูกผู้สนับสนุนสวัสดิภาพสัตว์วิจารณ์
เทศกาลนี้จัดขึ้นประจำปีในยู่หลิน มณฑลกวางซี ประเทศจีน ระหว่างครีษมายันในเดือนมิถุนายน โดยการกินเนื้อหมาและลิ้นจี่ เชื่อว่ากิจกรรมนี้ต้านฤทธิ์ความร้อนแห่งฤดูร้อน มีการบริโภคหมาประมาณ 10,000 ถึง 15,000 ตัวระหว่างเทศกาลสิบวัน
ในถ้อยแถลงที่ออกต่อสำนักข่าวซินหัว รัฐบาลท้องถิ่นของยู่หลินปฏิเสธความเกี่ยวข้องหรือการสนับสนุนอย่างเป็นทางการใด ๆ ต่อเทษกาล โดยอธิบายว่าเป็นประเพณีท้องถิ่นโดย "ผู้อยู่อาศัยส่วนน้อยของยู่หลิน" และโทษเหตุการณ์นี้ต่อธุรกิจและผู้อยู่อาศัยท้องถิ่น
ผู้จัดเทศกาลอ้างว่าหมาถูกฆ่าอย่างมีมนุษยธรรม และ "การกินหมาไม่ต่างจากการกินเนื้อหมูหรือวัว" ทว่า ผู้รณรงค์อ้างว่าสัตว์ถูก "ปฏิบัติอย่างต่ำช้า" ศาสตราจารย์ พีเตอร์ เจ. ลี อ้างว่า หมาที่ถูกกินบางส่วนเป็นสัตว์เลี้ยงในครัวเรือนที่ถูกขโมย
ทรานส์จาการ์ตา
ทรานส์จาการ์ตา () เป็นระบบรถโดยสารประจำทางด่วนพิเศษในจาการ์ตา ประเทศอินโดนีเซีย และเป็นแห่งแรกในเอเชียตะวันออกเฉียงใต้ เริ่มดำเนินงานวันที่ 25 มกราคม ค.ศ. 2004 ช่วยอำนวยความสะดวกแก่ชาวจาการ์ตา โดยเฉพาะในชั่วโมงเร่งด่วน รถโดยสารจะวิ่งในช่องทางที่กำหนดเท่านั้น ในปี ค.ศ. 2014 มีสถิติผู้โดยสาร 350,000 คน และรถโดยสาร 500 เที่ยวต่อวัน
ณัฐพล สุขไชย
ณัฐพล สุขไชย (ชื่อเล่น: โน่; เกิด: 10 กันยายน พ.ศ. 2535) เป็นนักฟุตบอลชาวไทย ตำแหน่งกองหลัง ปัจจุบันเล่นให้กับสโมสรสโมสรฟุตบอลศรีสะเกษ ในระดับไทยลีก 2
โดยณัฐพลเคยเล่นในระดับลีกภูมิภาค ดิวิชัน 2 กับสโมสรนครนายก เอฟซี, มหาวิทยาลัยรังสิต และรังสิต เอฟซี ก่อนจะย้ายมาเล่นให้กับบางกอกกล๊าส ในเลกที่ 2 ของฤดูกาล 2015
ณัฐพล สุขไชย เกิดเมื่อวันที่ 10 กันยายน พ.ศ. 2535 เป็นชาวตำบลสามแยก, อำเภอเลิงนกทา จังหวัดยโสธร จบการศึกษาชั้นมัธยมที่โรงเรียนเลิงนกทา และศึกษาต่อในระดับอุดมศึกษาที่วิทยาลัยบริหารรัฐกิจและรัฐศาสตร์ มหาวิทยาลัยรังสิต
ซาจิตต้า เทรมี่
ซาจิตต้า เทรมี่ (ญี่ปุ่น: 矢座（サジッタ）Sajitta no Toremī เป็นหนึ่งในซิลเวอร์เซนต์จากตัวละครเรื่องเซนต์เซย์ย่า
เป็นหนึ่งในซิลเวอร์เซนต์ที่ได้ถูกพวกเซย์ย่าสังหาร ได้รับหน้าที่จากเคียวโกให้สังหารคิโดะ ซาโอริ ด้วยการปักศรทองคำลงที่หน้าอกของซาโอริ แต่สุดท้ายก็ถูกหมัดดาวตกของเซย์ย่าเล่นงานจนเสียชีวิต
เป็นรูปแขนถือธนู มีรูปร่างมาจากกลุ่มดาวลูกธนู
สถานีรถไฟบางเค็ม
สถานีรถไฟบางเค็ม
== สถานีรถไฟบางเค็มตั้งอยู่ที่ ตำบลบางเค็ม อำเภอเขาย้อย จังหวัดเพชรบุรี เป็นสถานีรถไฟชั้น3ของทางรถไฟสายใต้
ลอว์เรนซ์ แคสแดน
ลอว์เรนซ์ เอ็ดวาร์ด แคสแดน (เกิดเมื่อ 14 มกราคม พ.ศ. 2492) เป็นนักเขียนบท, ผู้กำกับภาพยนตร์, ผู้ผลิดตาพยนตร์ชาวอเมริกัน เขาเป็นที่รู้จักดีในนามผู้เขียนบทร่วมของภาพยนตร์เรื่อง, ขุมทรัพย์สุดขอบฟ้า, และ แคสแดนจะเป็นผู้เขียนบทร่วมของภาพยนตร์ของสตาร์ วอร์ส
ประพันธ์ ด้วงชะอุ่ม
ประพันธ์ ด้วงชะอุ่ม (Prapan Duangchaoom) เกิดเมื่อ 22 ตุลาคม พ.ศ. 2487 เป็นนักมวยสากลสมัครเล่นชาวไทย เคยติดทีมชาติเข้าร่วมการแข่งกันกีฬาโอลิมปิก พ.ศ. 2511 ที่ เม็กซิโก ในรุ่นฟลายเวท รอบแรก ชนะ ชาน วาเยิน จากไต้หวันเมื่อ 14 ตุลาคม พ.ศ. 2511 รอบสอง แพ้ ติโบร์ บอดอรี จากฮังการี ตกรอบเมื่อ 17 ตุลาคม พ.ศ. 2511 และเคยเข้าแข่งขันกีฬาเอเชียนเกมส์ พ.ศ. 2509 ที่กรุงเทพฯ ได้เหรียญทองในรุ่นไลท์ฟลายเวท นอกจากนั้น ยังได้เหรียญทองกีฬาแหลมทองครั้งที่ 3 ที่ ประเทศมาเลเซีย พ.ศ. 2508 ในรุ่นไลท์ฟลายเวทและครั้งที่ 4 ที่ ประเทศไทย พ.ศ. 2510 ในรุ่นฟลายเวท
รายชื่อตัวละครในค่ายฮาล์ฟบลัด
บทความนี้คือการรวบรวมรายชื่อตัวละครที่มีอยู่ในค่ายฮาล์ฟบลัด (ซึ่งอ้างอิงจากนวนิยายชุดเพอร์ซีย์ แจ็กสัน และนวนิยายชุดวีรบุรุษแห่งโอลิมปัส)
แอนนาเบ็ธ เชส เป็นบุตรีของอาธีนา เทพีแห่งภูมิปัญญากับ นายเฟรดอริก เชส ศาสตราจารย์มหาวิทยาลัย และเป็นเพื่อนสนิทของเพอร์ซีย์ แจ็กสัน ต่อมาก็เป็นแฟนสาวของเพอร์ซีย์
ลักษณะ ดวงตาสีเทาพายุ ผมสีบลอนด์หยิกลอน ผิวสีแทน
โกรเวอร์ อันเดอร์วู้ด เป็นแซเทอร์ตามตำนานเทพปกรณัมกรีก มีลักษณะเป็นครึ่งแพะครึ่งมนุษย์ ซึ่งมีร่างกายเป็นมนุษย์ แต่มีขาและเขาเป็นแพะ โกรเวอร์ใส่ขาปลอม กางเกงยีนส์และรองเท้าผ้าใบเพื่อปกปิดขาที่เป็นแพะ แม้ว่าเขาจะมีอายุ 28 ปี แต่ในอายุมนุษย์ ซาไทร์มีอายุการเจริญเติบโตเป็นครึ่งนึงของอายุมนุษย์ โกรเวอร์จึงมีอายุเพียง 14 ปีในหนังสือเล่มแรก นอกจากนี้เขายังเป็นเพื่อนสนิทของเพอร์ซีย์ แจ็กสัน
นิโค ดิแองเจโลเป็นบุตรของฮาเดส เทพเจ้าผู้ปกครองดินแดนหลังความตาย และเป็นน้องชายของเบียงก้า ดิแองเจโล นิโคมีนิสัยแปลกแยก ทำตัวมืดหม่น มักคิดว่าตนเองไม่เหมาะกับค่ายฮาล์ฟบลัดเสมอ
บุตรของซุสที่ช่วยกันยักษ์ไซคลอปไว้ทำให้กลายเป็นต้นสนปกป้องค่ายฮาฟบลัด ต่อมาได้ขนแกะทองคำทำให้ธาเลียกลับมามีชีวิตอีกครั้ง ต่อมาได้เป็นพรานของอาเทมีส
ลุค แคสเทลเลน เป็นบุตรของเฮอร์มีส เพราะความคิดต่างของเขา จึงทำให้ไปเข้าพวกกับฝ่ายเทพไททัน ในอดีตเคยเป็นมิตรที่ดีของแอนนาเบ็ธและธาเลีย
บุตรของโพไซดอนเป็นน้องชายต่างแม่ของเพอร์ซี่แต่ได้ทำงานตีเหล็กทำอาวุธอยู่ให้สมุทร
แคลรีส ลารู เป็นธิดาแห่งแอรีส
คิม อู-กิล
คิม อู-กิล () เกิดเมื่อ 17 ตุลาคม พ.ศ. 2492 เป็นนักมวยสากลสมัครเล่นชาวเกาหลีเหนือ เคยติดทีมชาติไปแข่งขันในกีฬาโอลิมปิก พ.ศ. 2515 ที่มิวนิก และได้เหรียญเงินในรุ่นไลต์ฟลายเวต โดยในรอบชิงชนะเลิศ คิมชกแพ้คะแนนเจิร์จ เกโด จากฮังการี (5:0) และเคยได้เหรียญทองแดงเอเชียนเกมส์รุ่นเดียวกันที่เตหะราน พ.ศ. 2517
ตูร์เดอฟร็องส์ 2015
ตูร์เดอฟร็องส์ 2015 () เป็นการแข่งขันครั้งที่ 102 ของตูร์เดอฟร็องส์ ซึ่งเป็นหนึ่งในสามของรายการใหญ่ โดยการแข่งขันเริ่มขึ้นที่ ยูเทรกต์ ประเทศเนเธอร์แลนด์ ในวันที่ 4 กรกฎาคม จนถึงช็องเซลีเซ ปารีส ในวันที่ 26 กรกฎาคม รวมเป็นระยะทาง 3,360.3 กิโลเมตร (2,088 ไมล์) การแข่งขันนี้มีนักปั่นจักรยานเข้าร่วม 198 คน จาก 22 ทีมที่เข้ารอบในรอบ 21 ทีม โดยมีผู้ชนะคือ คริส ฟรูม ของทีมสกาย ส่วนอันดับสองและสามเป็นของไนโร ควินตานา และ อาเลคันโดร บัลเบร์เด นักปั่นทีมโมวิสตาร์ ตามลำดับ
เดียโก บารีโซเน
เดียโก ฟรันซิสโก บารีโซเน (; 29 พฤษภาคม พ.ศ. 2532 – 28 กรกฎาคม พ.ศ. 2558) เป็นนักฟุตบอลชาวอาร์เจนตินา ซึ่งเคยเล่นให้กับอูนีออนเดซานตาเฟ, อาร์เจนติโนส คูนีออร์ และ กลุบอัตเลตีโกลานุส ในตำแหน่งกองหลัง เขาเสียชีวิตในอุบัติเหตุรถชนเมื่อวันที่ 28 กรกฎาคม พ.ศ. 2558
โรส เบิร์น
แมรี่ โรส เบิร์น ( เกิด 24 กรกฎาคม ค.ศ. 1979) เป็นนักแสดงชาวออสเตรเลีย เธอเป็นที่รู้จักในบท ดอร์เม เพื่อนสนิทของ อมิดาล่า (นาตาลี พอร์ตแมน) ในภาพยนตร์ของจอร์จ ลูคัส เรื่อง "" เริ่มเข้าวงการบันเทิงเมื่ออายุ 13 ปี กับภาพยนตร์เรื่องแรกคือ "Dallas Dolls" จากนั้นก็มีงานเข้ามาเรื่อย ๆ พอล แมคกีแกน ผู้กำกับการแสดงในเรื่อง "Wicker Park" พูดถึงเบิร์นว่าเธอเป็น "สิ่งเหลือเชื่อ" และเป็นนักแสดงหญิงที่ดีที่สุดที่เขาเคยร่วมงานด้วย จากนั้นรับบทนำครั้งแรกในภาพยนตร์เรื่อง "The Goddess Of" ซึ่งทำให้เธอได้รับรางวัล Copa Volpi สาขานักแสดงนำหญิงยอดเยี่ยม ในงานเวนิซอินเตอร์เนชั่นแนลฟิล์มเฟสติวัล ในปี 1999 เบิร์นยังได้รับเสียงชื่นชมจากนักวิจารณ์ในภาพยนตร์เรื่อง "My Mother Frank" ซึ่งแสดงคู่กับ ไซนีด คูแซค, แซม เนลล์ และ แมททิว นิวตัน
เบิร์นเดินทางไปกลับระหว่างลอสแอนเจลิสและซิดนีย์ ในเวลาว่างเธอใช้เวลาไปกับการอ่านหนังสือและพักผ่อนอยู่กับบ้าน ในปี 2015 เธอมีผลงานภาพยนตร์เรื่อง "สปาย" รับบทเป็น เรย์นา โบยานอฟ
เอซาเรีย อิลคานอฟ
เอซาเรีย อิลคานอฟ (Ezaria Ilkhanoff) (ภาษาเปอร์เซีย: ایزاریا ایلخانوف) หรือ เอซเรียล อิลคาโนอูฟ (Ezrael Illkhanouf) เกิดเมื่อ 3 กรกฎาคม พ.ศ. 2477 ที่ มอสโก เป็นนักมวยสากลสมัครเล่นชาวอิหร่าน และติดทีมชาติอิหร่านเมื่อ พ.ศ. 2498 ได้เข้าร่วมแข่งขันกีฬาเอเชียนเกมส์ พ.ศ. 2501 ในรุ่นฟลายเวท ได้เหรียญทองแดง โดยแพ้คะแนน ฮลา ญุนต์จากพม่าในรอบรองชนะเลิศ และเข้าแข่งขันกีฬาโอลิมปิก พ.ศ. 2503 และกีฬาเอเชียนเกมส์ พ.ศ. 2505 แต่ไม่ได้เหรียญรางวัล
โนะ
の , ในตัวอักษรฮิระงะนะ, หรือ ノ ในตัวอักษรคะตะกะนะ, คือหนึ่งในตัวอักษรคะนะของญี่ปุ่น
ฮะ
は, ในตัวอักษรฮิระงะนะ, หรือ ハ ในตัวอักษรคะตะกะนะ , คือหนึ่งในตัวอักษรคะนะของภาษาญี่ปุ่น
สาธารณรัฐอัฟกานิสถาน
สาธารณรัฐอัฟกานิสถาน (; ดารี: جمهوری افغانستان; ) เป็นรัฐบาลที่ปกครองอัฟกานิสถาน หลังการล้มล้างระบอบกษัตริย์ในปี ค.ศ. 1973 โดยประธานาธิบดีโมฮัมเหม็ด ดาวูด ข่าน หลังขึ้นสู่อำนาจ เขาได้ใช้ระบบพรรคเดี่ยว ออกนโยบายสมัยใหม่หลายอย่าง และกวาดล้างศัตรูทางการเมือง ซึ่งรวมถึงกลุ่มคอมมิวนิสต์ที่เคยให้ความช่วยเหลือเขาในการล้มล้างระบอบกษัตริย์ อย่างไรก็ตาม วันที่ 27 เมษายน ค.ศ. 1978 รัฐบาลของเขาก็ถูกยึดอำนาจโดยพรรคประชาธิปไตยประชาชนอัฟกานิสถาน และภายหลังมีการจัดตั้งรัฐบาลคอมมิวนิสต์ขึ้น ส่วนตัวดาวูด ข่านและครอบครัวถูกสังหารในวันต่อมา
กายวิภาคศาสตร์พืช
การวิภาคศาสตร์พืช เป็นวิชาที่ศึกษากายวิภาคศาสตร์ภายในพืช โดยดั้งเดิมรวมถึงวิชาสัณฐานวิทยาพืชซึ่งอธิบายถึงลักษณะทางกายภาพและโครงสร้างภายนอกของพืช ปัจจุบันสองวิชานี้ได้ถูกแยกออกจากกันตั้งแต่กลางศตวรรษที่ 20 ส่งผลให้วิชากายวิภาคศาสตร์พืชนี้ศึกษาเกี่ยวกับโครงสร้างภายในของพืชเท่านั้น ปัจจุบันวิชากายวิภาคศาสตร์พืชมักศึกษาในระดับเซลล์ของพืช และรวมถึงการศึกษาเนื้อเยื่อและวิชาการใช้กล้องจุลทรรศน์
กายวิภาคศาสตร์พืชมักจะแบ่งเป็นหมวดต่าง ๆ ดังนี้
เต่าดำ (เทพปกรณัม)
เต่าดำ (; ฮันกึล: 현무; ฮันจา: 玄武; คันจิ: 玄武 ; ฮิระกะนะ: げんぶ; โรมะจิ: "Genbu"; เวียดนาม: Huyền Vũ; ; พินอิน: "Xuan Wu"; "เสวียนอู่") เป็นสัตว์สัญลักษณ์ในความเชื่อของจีนโบราณ ที่ครอบคลุมรวมไปถึงชนชาติอื่น ๆ ในแถบเอเชียตะวันออก เช่น เวียดนาม, ญี่ปุ่น และเกาหลี
เต่าดำ เป็นหนึ่งในสัตว์ศักดิ์สิทธิ์ประจำทิศทั้งสี่ (四霛/四灵) เป็นสัญลักษณ์ของทิศเหนือธาตุน้ำ และฤดูหนาว มีรูปลักษณ์เป็นเต่า แต่มีเกล็ดคล้ายงู มีลักษณะร่วมกันของเต่าและงู บ้างใช้สัญลักษณ์เป็นรูปเต่าที่มีงูพันรัดกลางลำตัว แต่เดิมมาจากการใช้กระดองเต่าในการทำนายทายทัก ซึ่งหมายถึงการให้เต่านำคำถามลงไปสู่โลกแห่งวิญญาณเพื่อนำคำตอบกลับมายังโลกมนุษย์ อีกทั้งกระดองเต่ามีสีดำ จึงปรากฏในรูปเต่าดำ ภายหลังได้มีการขยายความออกไป โดยเห็นว่าเต่าอาศัยอยู่กับน้ำ ทั้งแม่น้ำลำคลองน้อยใหญ่จนถึงท้องทะเลกว้าง จึงได้รับการขนานนามให้เป็นเทพเจ้าแห่งน้ำ อีกทั้งเต่ามีอายุยืนนาน จึงเป็นสัญลักษณ์แทนการมีอายุวัฒนะ
ต่อมาได้รับการยกสถานะจากลัทธิเต๋าให้เป็นปรมาจารย์เจินอู่ โดยกล่าวกันว่าเจินอู่เป็นภาคหนึ่งของเง็กเซียนฮ่องเต้มาจุติยังโลกมนุษย์ แต่ด้วยความเบื่อหน่ายในโลกีย์ จึงเก็บตัวบำเพ็ญภาวนาบนเขาบู๊ตึ๊ง จนสำเร็จมรรคผลเป็นเซียนขึ้นสถิตบนฟ้า ครองตำแหน่งทิศเหนือ
วลาดีเมียร์ เคิพเพิน
วลาดีเมียร์ เพเทอร์ เคิพเพิน () หรือ วลาดีมีร์ เปโตรวิช คอปเปน (; 25 กันยายน พ.ศ. 2389 – 22 มิถุนายน พ.ศ. 2483) เป็นนักภูมิศาสตร์ นักอุตุนิยมวิทยา นักกาลวิทยา และนักพฤกษศาสตร์ชาวเยอรมันและรัสเซีย หลักจากศึกษาในเซนต์ปีเตอร์สเบิร์ก เขาใช้เวลาส่วนใหญ่ของชีวิตทำงานในประเทศเยอรมนีและประเทศออสเตรีย ผลงานซึ่งเป็นที่รู้จักมากที่สุดของเคิพเพินก็คือระบบการแบ่งเขตภูมิอากาศแบบเคิพเพินซึ่งใช้กันอย่างแพร่หลายในปัจจุบัน
บอร์แลนด์
บอร์แลนด์ เป็นบริษัทซอฟต์แวร์ เริ่มตั้งสำนักงานในปี พ.ศ. 2526 ที่ สก็อตเวลเลย์ แคลิฟอร์เนีย ปัจจุบันตั้งอยู่ที่เมือง ออสติน รัฐเท็กซัส ก่อตั้งโดยชายชาวเดนมาร์ก 3 คน คือ นีล เจนเซ่น โอลี เฮนลิคเซ่น และ โมแกน แกลด ในปี พ.ศ. 2524 โปรแกรมแรกคือ โปรแกรมเกี่ยวกับการจัดเรียงข้อความ บน CP/M เป็นที่รู้จักในวงกว้างเมื่อ ฟิลลิป คานส์ เข้ามาเป็น CEO ให้บริษัท ได้ผลักดันโปรแกรมชุดพัฒนา เทอร์โบ ปาสคาล ประสบความสำเร็จในการขายเป็นอย่างมาก เพราะโปรแกรมมีข้อดี ในแง่ความเร็วในการคอมไพล์ และการรัน
ไซด์คิก เป็นโปรแกรมอรรถประโยชน์ บน MS-DOS ที่ได้รับความนิยมในช่วงเดียวกัน โปรแกรมที่ได้รับความนิยมในเวลาต่อมา คือ เทอร์โบซี หลังจากนั้นก็เริ่มไม่ได้รับความนิยมมากนักเช่น เทอร์โบโปรล็อก พาราดอกซ์ ดีเบส ที่ซื้อมาจาก แอชตันเทช และ เวิรด์เพอร์เฟค การลาออกของ ฟิลลิป คานส์ ในปี พ.ศ. 2538 สร้างความตกตะลึงอย่างมากในวงการคอมพิวเตอร์ในเวลานั้น เพราะเขาให้เหตุผลการลาออกว่า จะไปเล่นเรือใบ หลังจากนั้นบริษัทนี้ก็กลายเป็น บริษัทเล็กๆเพื่อดูแลซอฟต์แวร์ ที่เหลืออยู่
ซันโดร รามิเรซ
ซันโดร รามิเรซ กัสติโย () หรือรู้จักกันในชื่อว่า ซันโดร เกิดเมือวันที่ 9 กรกฎาคม พ.ศ. 1995 เป็นนักฟุตบอลชาวสเปน ปัจจุบันเล่นให้กับเอฟเวอร์ตันในตำแหน่งกองหน้า
ลุยส์ เอนริเก
ลุยส์ เอนริเก มาร์ติเนซ การ์ซิอา (; เกิด 8 พฤษภาคม พ.ศ. 2513) หรือที่รู้จักกันในชื่อ ลุยส์ เอนริเก เป็นอดีตนักฟุตบอลและผู้จัดการทีมชาวสเปน ปัจจุบันทำหน้าที่เป็นผู้จัดการทีมให้กับทีมชาติสเปน
ตำแหน่งโดยทั่วไปของเขาคือกองกลางตำแหน่งขวาหรือกองกลางตัวรุก แต่เขาเคยเล่นในทุกตำแหน่งตั้งแต่เริ่มอาชีพนักฟุตบอลมา ยกเว้นกองหลังตำแหน่งกลาง และผู้รักษาประตู
ลุยส์ เอนริเกเริ่มอาชีพผู้จัดการทีมฟุตบอลเมื่อปี พ.ศ. 2551 กับบาร์เซโลนา เบ และสามปีต่อมาก็ย้ายไปเป็นผู้จัดการทีมโรมา แล้วก็ย้ายมาคุมเซลตาในฤดูกาล 2013–14 ก่อนกลับมาเป็นผู้จัดการทีมให้กับสโมสรฟุตบอลบาร์เซโลนาและได้ทรีเบิลในปีแรกและได้ดับเบิลในในปีที่สอง
แรดขาวเหนือ
แรดขาวเหนือ () หรือ แรดริมฝีปากสี่เหลี่ยมเหนือ (, ) เป็นหนึ่งในสองสปีชีส์ย่อยของแรดขาว เดิมพบในหลายประเทศในแอฟริกาตะวันออกและแอฟริกากลางที่อยู่ใต้ทะเลทรายสะฮารา แต่ปัจจุบันแสดงรายการเป็นเสี่ยงขั้นวิกฤตต่อการสูญพันธุ์ ในเดือนมีนาคม 2561 มีแรดสปีชีส์ย่อยนี้เหลือเพียงสองตัว ทั้งหมดเป็นของสวนสัตว์ Dvůr Králové ในสาธารณรัฐเช็ก
ดักไทปปิง
ดักไทปปิง หรือ ดั๊กไทป์ปิ้ง (en: Duck typing) เป็นวิธีกำหนดชนิดของวัตถุ ในภาษาเชิงวัตถุ ดักไทปปิงเป็นกฏสูงสุดในการกำหนด ชนิดของไทปปิง ไทปปิงทำหน้าที่กำหนดชนิดของตัวแปร รวมไปถึง ชนิดของวัตถุ และ เมธอท การตั้งค่าต่างๆด้วย ชื่อของ ดักไทปปิง ได้มาจากข้อความของ เจมส์ วิธคอม ไลลี่ย์ นักประพันธ์ชาวสหรัฐอเมริกา ที่กล่าวว่า
ในทางโปรแกรมเมื่อเราส่งผ่านค่าไปยังฟังก์ชั่น เพื่อเรียกใช้งานวัตถุ ในภาษาที่ไม่ใช้ ดักไทป ผลคือเราต้องเรียกหา วัตถุที่ชื่อว่า เป็ด เท่านั้น แต่ในโปรแกรมประเภทดักไทป เราสามารถส่งค่าเหล่านั้นไปได้ โดยสะดวก เพราะถ้าวัตถุนั้นมี เมธอทเดินแบบเป็ด เมธอทว่ายน้ำแบบเป็ด เมธอทร้องแบบเดียวกับเป็ด ถือว่าวัตถุนั้นเสมือนว่า ชื่อเป็ดได้เช่นกันตัวอย่าง
จะเห็นว่าเราส่งตัวแปรเข้า ฟังก์ชั่น calculate โดยไม่ได้คำนึงถึงชนิดของข้อมูลเลย ค่าของตัวแปรในลิสต์เดียวกันก็มีความหลายหลายมาก ในตัวแปรลิสต์เดียวกันมีทั้งตัวแปรที่เป็น เลขจำนวนเต็ม เป็นตัวหนังสือ เป็นลิสต์ของลิสต์ เป็นต้น
จาการ์ตาโมโนเรล
จาการ์ตาโมโนเรล () เป็นสายรถไฟฟ้ารางเดี่ยวในอนาคตของกรุงจาการ์ตา ประเทศอินโดนีเซีย มีระยะทาง จำนวน 2 สาย ปัจจุบันอยู่ในระหว่างก่อสร้าง โครงการนี้ได้รับการฟื้นฟูในเดือนกุมภาพันธ์ ค.ศ. 2013 แต่จริง ๆ โครงการนี้ได้เริ่มต้นในปี ค.ศ. 2004 และได้ยกเลิกไปแล้วครั้งหนึ่งในปี ค.ศ. 2008 เนื่องจากปัญหาด้านการเงิน
โครงการนี้ดำเนินงานโดยบริษัทเอกชน "พีที จาการ์ตา โมโนเรล" การเจาะเสาเข็มเริ่มในวันที่ 16 ตุลาคม ค.ศ. 2013 นอกจากนี้ยังมีโครงการรถไฟฟ้าโมโนเรลระหว่างเมือง ระยะทาง เชื่อมต่อระหว่างย่านชานเมืองตะวันตก-ตะวันออกอีกด้วย
ณ ปัจจุบัน โครงการจาการ์ตาโมโนเรลได้ถูกละทิ้งไปแล้ว โดยถูกเปลี่ยนมาเป็นโครงการเครือข่ายรถรางเบา (Jakarta LRT) แทน ซึ่งคาดว่าจะแล้วเสร็จภายในปี 2018 หรือต้นปี 2019 และมีระยะทางเริ่มต้น 42 กิโลเมตร โดยีโครงการจะขยายให้มีความยาวรวมไม่น้อยกว่า 130 กิโลเมตร เพื่อให้เชื่อมต่อกับเครือข่ายของรถไฟฟ้าชานเมืองที่มีอยู่แล้วในกรุงจาการ์ตา
กองทัพเปรู
กองทัพเปรู () อยู่ภายใต้การควบคุมของผู้บัญชาการทหารสูงสุด (ประธานาธิบดี) และบริหารจัดการโดย กระทรวงกลาโหม ประกอบด้วย กองทัพบก กองทัพเรือ และกองทัพอากาศ มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ รวมถึงช่วยเหลือผู้ประสบภัยธรรมชาติร่วมกับกองกำลังเฉพาะกิจอาสาสมัครรักษาดินแดน
ตำรวจแห่งชาติเปรู มีสถานะเป็นเดียวกับกองทัพ. ภารกิจหลักมีหน้ารักษาความสงบเรียบร้อย และ ป้องกับอาชญากรรม, โดยมีหน่วยปฏิบัติการพิเศษในการต่อต้านการก่อการร้ายร่วมกับฝ่ายทหาร กำลังพลตำรวจมีทั้งหมด 140,000 นาย ตำรวจแห่งชาติบริหารจัดการโดยพลเรือนผ่านกระทรวงมหาดไทย
เอ็มเอร์เต จาการ์ตา
เอ็มเอร์เต จาการ์ตา () หรือชื่ออย่างเป็นทางการคือ รถไฟฟ้าขนส่งมวลชนจาการ์ตา () เป็นระบบรถไฟฟ้าใต้ดินในอนาคตของจาการ์ตา เมืองหลวงของประเทศอินโดนีเซีย การเจาะเสาเข็มเริ่มในวันที่ 10 ตุลาคม ค.ศ. 2013 เป็นการก่อสร้างระยะที่ 1 ซึ่งจะเปิดให้บริการในช่วงไตรมาสแรกของ ค.ศ. 2018
ระยะทางทั้งโครงการคือ 108 กิโลเมตร เป็นสายเหนือ-ใต้ 21.7 กิโลเมตร (จากเลอบักบูลุซ ไปยังกัมปุงบันดัน) และสายตะวันออก-ตะวันตก 87 กิโลเมตร (จากบาลาราจา ไปยังจีการัง)
การก่อสร้างแบ่งเป็น 2 ระยะ
ระยะที่ 1 มีระยะทาง สร้างเชื่อมระหว่างเลอบักบูลุซ ไปยังบันดารัน เริ่มก่อสร้างในปี ค.ศ. 2013 และจะเปิดให้บริการในช่วงปลายปี ค.ศ. 2018 คาดว่าจะรองรับผู้โดยสารได้ 212,000 คนต่อวัน ใช้เวลาการในเดินทางตลอดสาย (เที่ยวเดียว) ไม่ถึง 30 นาที
สถานียกระดับ
สถานีใต้ดิน
ปัจจุบันอยู่ในระหว่างการศึกษาโครงการ คาดว่าจะเปิดให้บริการใน ค.ศ. 2025
กองทัพโปแลนด์
กองทัพโปแลนด์ (, อักษรย่อ"SZ RP"; คำเรียกโดยทั่วไป, "Wojsko Polskie", อักษรย่อ "WP" หมายถึง "ทหารโปแลนด์") เป็นกองกำลังทหารของสาธารณรัฐโปแลนด์. มีต้นกำเนิดในศตวรรษที่ 19.
กองทัพโปแลนด์ประกอบด้วย กองทัพบก (Wojska Lądowe), กองทัพเรือ (Marynarka Wojenna), กองทัพอากาศ (Siły Powietrzne), หน่วยรบพิเศษ (Wojska Specjalne) และ กองกำลังรักษาดินแดน (Wojska Obrony Terytorialnej) ภายใต้การบังคับบัญชาโดย กระทรวงกลาโหม (Ministerstwo Obrony Narodowej).
ตั้งแต่ ค.ศ. 2002 ถึง ค.ศ. 2014, กองทัพโปแลนด์ได้เข้าร่วมกองกำลังรักษาความปลอดภัยนานาชาติ (ISAF) ใน อัฟกานิสถาน ภายใต้ปฏิบัติการขององค์การสนธิสัญญาแอตแลนติกเหนือ. โปแลนด์มีกองกำลังที่เข้าร่วมปฏิบัติการของ ISAF ที่มีกำลังพลเข้าร่วมมากที่สุด ภายหลังจากการเข้าเป็นสมาชิกนาโต.
Pกองกำลังของโปแลนด์ได้เข้าร่วมปฏิบัติการในสงครามอิรัก. ตั้งแต่ ค.ศ. 2003 ถึง ค.ศ. 2008, ภายใต้ปฏิบัติการของ(MND-CS) ตั้งฐานปฏิบัติการทางภาคกลางตอนใต้ของอิรัก. มีกองกำลังของอิรักที่ประจำการทั้งหมด 5 ล้านนาย, พื้นที่ 65,632 ตร.กม. มีประเทศเข้าร่วมปฏิบัติการทั้งหมด 23 ประเทศ จำนวน 8,500 นาย.
โปรเฟสชันแนลเดเวลลอปเมนต์ลีก รุ่นอายุไม่เกิน 21 ปี ฤดูกาล 2015–16
โปรเฟสชันแนลเดเวลลอปเมนต์ลีก รุ่นอายุไม่เกิน 21 ปี ฤดูกาล 2015–16 () เป็นการแข่งขันโปรเฟสชันแนลเดเวลลอปเมนต์ลีก ฤดูกาลที่ 4
ลีก 1 หรือเรียกว่า บาร์คลีส์พรีเมียร์ลีก รุ่นอายุไม่เกิน 21 ปี () ด้วยเหตุผลด้านผู้สนับสนุน
ทีมที่ได้คะแนนสูงสุดหลังจากจบฤดูกาลของดิวิชัน 1 จะเป็นผู้ชนะเลิศในลีก 1 ทั้งหมด และ 2 ทีมที่อยู่อันดับสุดท้าย จะตกชั้นสู่ ดิวิชัน 2 ในฤดูกาล 2016–17
บุตช์ วอล์กเกอร์
แบรดลีย์ เกล็น "บุตช์" วอล์กเกอร์ ( เกิด 14 พฤศจิกายน ค.ศ. 1969) เป็นศิลปิน นักแต่งเพลง และโปรดิวเซอร์เพลงชาวอเมริกัน เขาเป็นมือกีตาร์ของวงดนตรีแนวเมทัล เซาท์แก็ง ตั้งแต่ปลายคริสต์ศตวรรษ 1980 จนถึงต้นคริสต์ศตวรรษ 1990 และเป็นนักร้องนำและกีตาร์ให้กับวงดนตรีร็อก มาร์เวลัส 3 ตั้งแต่ ค.ศ. 1997-2001
วลาดีมีร์ โคมารอฟ
วลาดีมีร์ มีคายโลวิช โคมารอฟ () เป็นนักบินทดสอบ, วิศวกรอวกาศยาน และ นักบินอวกาศ ของสหภาพโซเวียต เขาเป็นนักบินอวกาศรุ่นแรกของสหภาพโซเวียต
ภารกิจ "โซยูส 1" ทำให้เขากลายเป็นนักบินอวกาศคนแรกของโลกที่เดินทางไปอวกาศมากกว่าหนึ่งครั้ง และกลายเป็นมนุษย์คนแรกที่เสียชีวิตระหว่างปฏิบัติภารกิจด้านอวกาศ (ที่ได้รับการเปิดเผย) เขาเสียชีวิตระหว่างที่ยาน "โซยูส 1" เดินทางกลับมายังโลก ในวันที่ 24 มีนาคม 1967 ระบบเกิดความผิดพลาดบางอย่างทำให้ร่มชูชีพไม่ทำงาน ทำให้กระสวยอวกาศของเขาพุ่งกระแทกพื้นโลกอย่างรุนแรง และทำให้เขาเสียชีวิตในทันที ซึ่งนั่นเองทำให้ไม่ถือว่าเขาเป็นมนุษย์คนแรกที่ตายในอวกาศ
ในวันที่ 26 เมษายน 1967 รัฐบาลได้จัดรัฐพิธีศพให้แก่โคมารอฟในมอสโก และเถ้าอังคารของเขาก็ถูกฝังไว้ที่สุสานกำแพงเครมลิน บริเวณจัตุรัสแดง ในการนี้ นักบินอวกาศของสหรัฐอเมริกาได้ขอเป็นผู้แทนเข้าร่วมรัฐพิธีศพด้วย แต่ได้รับการปฏิเสธจากโซเวียต
ภารกิจสุดท้ายบนดวงจันทร์ของ นีล อาร์มสตรอง ในโครงการ "อะพอลโล 11" ก่อนที่จะกลับโลก อาร์มสตรองได้วางแผ่นเหล็กเพื่อเป็นอนุสรณ์และเกียรติยศไว้บนผืนดวงจันทร์ บนแผ่นเหล็กนั้นจารึกชื่อนักบินอวกาศโซเวียตคือ ยูริ กาการิน, วลาดิมีร์ โคมารอฟ และนักบินอวกาศของ"อะพอลโล 1" ได้แก่ เวิร์จิล กริสซัม, เอ็ดวาร์ด ไวท์ และ โรเจอร์ แคฟฟี
แครา ดีโอกวาร์ดี
แครา เอลิซาเบธ ดีโอกวาร์ดี ( เกิด 9 ธันวาคม ค.ศ. 1970) เป็นนักร้องนักแต่งเพลง โปรดิวเซอร์เพลง นักจัดจำหน่ายดนตรี ผู้บริหารฝ่ายคัดสรรและพัฒนาศิลปิน คีตกวี และผู้มีชื่อเสียงทางโทรทัศน์ชาวอเมริกัน เธอเขียนเพลงแนวป็อปร็อกเป็นหลัก ดีโอกวาร์ดีทำงานให้นักร้องที่มีชื่อเสียงมากมาย ยอดขายอัลบั้มที่มีเพลงของเธอทำยอดขายได้ 160 ล้านชุดทั่วโลก ดีโวกวาร์ดีเป็นนักเขียนที่ได้เข้าชิงรางวัลแกรมมี เป็นผู้ชนะรางวัลมิวสิกฟอร์ไลฟ์อะวอร์ดของแนมม์ 2011 ชนะรางวัลซองไรเตอร์ไอคอนอะวอร์ดของเอ็นเอ็มพีเอ 2009 และป็อปซองไรเทอร์ออฟเดอะเยียร์ของบีเอ็มไอ 2007 และได้รับรางวัลของบีเอ็มไออีกกว่า 19 รางวัลในฐานะร่วมแต่งเพลงจนถูกเปิดในวิทยุมากที่สุด
จังหวัดอารือ
จังหวัดอารือ () เป็นจังหวัดทางตะวันออกของประเทศตุรกี มีพรมแดนติดกับประเทศอิหร่าน และมีเมืองหลักคืออารือ
หลอดลมอักเสบ
หลอดลมอักเสบ () เป็นการอักเสบที่หลอดลมของปอด ผู้ป่วยจะมีอาการน้ำมูกไหล, จาม, หายใจลำบาก และเจ็บทรวงอก หลอดลมอักเสบสามารถจำแนกออกเป็นสองประเภทคือ: แบบเฉียบพลัน และ แบบเรื้อรัง
หลอดลมอักเสบแบบเฉียบพลันมักมีอาการไอเป็นระยะเวลาราวสามสัปดาห์ ซึ่งในผู้ป่วย 90% มักจะมีอาการอักเสบจากเชื้อไวรัสตามมา และไวรัสเหล่านี้สามารถแพร่กระจายผ่านอากาศเมื่อผู้ป่วยไอหรือจาม ซึ่งอาจทำให้ผู้คนรอบข้างติดเชื้อไปด้วย อีกปัจจัยเสี่ยงที่ทำให้หลอดลมอักเสบแบบเฉียบพลันก็คือการสูบยา, ฝุ่น และ มลพิษทางอากาศ ทั้งนี้พบว่ามีผู้ป่วยบางส่วนซึ่งเป็นส่วนน้อย ได้รับแบคทีเรียจากการสูดมลพิษทางอากาศเข้าไปในปริมาณมาก วิธีรักษาหลอดลมอักเสบแบบเฉียบพลันได้แก่การพักผ่อน, รับประทานพาราเซตามอล และ ยาแก้อักเสบชนิดไม่ใช่สเตอรอยด์ จะช่วยบรรเทาลงได้
หลอดลมอักเสบแบบเรื้อรังมักจะปรากฏอาการไอมีเสมหะเป็นระยะเวลาตั้งแต่สามสัปดาห์จนถึงกว่าหนึ่งปี หรืออย่างน้อยสองปี และผู้ป่วยส่วนใหญ่มักจะเป็นโรคปอดอุดกั้นเรื้อรัง (COPD) ร่วมด้วย การสูบยาเป็นสาเหตุที่พบมากที่สุดของกรณีนี้ ในขณะที่มลพิษทางอากาศและพันธุกรรมเป็นสาเหตุส่วนน้อย วิธีรักษาคือการเลิกยาสูบ, การใช้วัคซีน, และทำการฟื้นฟูสมรรถภาพปอด นอกจากนี้ยังต้องทานยาขยายหลอดลมและคอร์ติโคสตีรอยด์เป็นประจำ ในผู้ป่วยบางคนอาจทำการบำบัดด้วยออกซิเจนระยะยาวร่วมด้วย
หลอดลมอักเสบเป็นหนึ่งในโรคสามัญที่พบได้เป็นส่วนมาก ในหนึ่งปีจะมีผู้ใหญ่ราว 5% และเด็กราว 6% ที่เป็นโรคนี้ ในปี 2010 มีรายงานจำนวนผู้ติดเชื้อทั่วโลกราว 329 ล้านคน หรือคิดเป็น 5% ของประชากรโลก และในแต่ละปีจะมีผู้เสียชีวิตจากโรคนี้ราว 2.7-2.9 ล้านคน
สาธารณรัฐประชาธิปไตยอัฟกานิสถาน
สาธารณรัฐประชาธิปไตยอัฟกานิสถาน (; ดารี: جمهوری دمکراتی افغانستان; ) หรือต่อมาคือ สาธารณรัฐอัฟกานิสถาน (; ดารี: جمهوری افغانستان; ) เป็นรัฐบาลคอมมิวนิสต์ที่จัดตั้งขึ้นโดยพรรคประชาธิปไตยประชาชนอัฟกานิสถาน (PDPA) หลังโค่นล้มรัฐบาลของประธานาธิบดีโมฮัมเหม็ด ดาวูด ข่านในปี ค.ศ. 1978 นูร์ มูฮัมหมัด ตะรากีขึ้นเป็นผู้นำและออกนโยบายให้สิทธิสตรี ให้การศึกษาและปฏิรูปที่ดิน แต่ต่อมาตะรากีถูกสังหาร ฮะฟีซอลลาห์ อะมีนจึงสืบทอดอำนาจต่อ แต่เขาถูกต่อต้านอย่างหนักจนสหภาพโซเวียตต้องเข้าแทรกแซง อะมีนถูกลอบสังหารในปี ค.ศ. 1979 ทำให้เกิดสงครามโซเวียตในอัฟกานิสถาน ระหว่างฝ่ายคอมมิวนิสต์และมุญาฮิดีน บาบรัค คาร์มาล ผู้นำคนต่อมาที่ได้รับการสนับสนุนจากโซเวียตไม่สามารถแก้ปัญหาภายในประเทศได้ จึงถูกบีบให้ลาออกในปี ค.ศ. 1985 ทำให้ผู้อำนวยการสำนักงานข่าวกรองแห่งรัฐ โมฮัมหมัด นาญิบุลลอฮ์ ขึ้นเป็นผู้นำแทน เขาทำข้อตกลงกับโซเวียตเพื่อให้โซเวียตถอนทหารออกไป แต่หลังจากโซเวียตล่มสลาย รัฐบาลของนาญิบุลลอฮ์ก็ขาดกำลังสนับสนุน นาญิบุลลอฮ์ลาออกจากตำแหน่งในปี ค.ศ. 1992 รัฐบาลคอมมิวนิสต์จึงล่มสลาย
สารขยายหลอดลม
สารขยายหลอดลม หรือ ยาขยายหลอดลม () เป็นสารที่ช่วยขยายหลอดลมและหลอดลมฝอย ช่วยลดอาการหายใจติดขัด และทำให้มีอากาศหมุนเวียนไปสู่ปอดมากขึ้น สารขยายหลอดลมอาจเกิดขึ้นเองโดยกลไกของร่างกาย หรือรับประทานเป็นยาเข้าไปตามการควบคุมของแพทย์ก็ได้ สารขยายหลอดลมนี้มีประโยชน์อย่างมากต่อผู้ป่วยโรคปอดอุดกั้น รวมทั้งโรคหืด ตลอดจนโรคปอดอุดกั้นเรื้อรัง
ยาขยายหลอดลม สามารถจำแนกออกเป็นสามประเภทตามใบสั่งยาได้ คือ 
สารขยายหลอดลมส่งมารถจำแนกออกเป็นสองกลุ่ม คือออกฤทธิ์ระยะสั้น กับออกฤทธิ์ระยะยาว ทั้งนี้ ยาระยะสั้นใช้เพื่อบรรเทาอาการเฉพาะหน้า ส่วนยาระยะยาวใช้เพื่อป้องกันการเกิดอาการ
ไลแคน ไฮเปอร์สปอร์ต
ดับเบิลยู มอเตอร์ส ไลแคน ไฮเปอร์สปอร์ต () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติเลบานอน ดับเบิลยู มอเตอร์ส ไลแคน ถือเป็นรถรุ่นแรกและรุ่นเดียวของบริษัท ผลิตมาเพียง 7 คันบนโลกเท่านั้น โดยคันแรกเปิดตัวครั้งแรกที่งานกาตาร์มอเตอร์โชว์ ในปี ค.ศ. 2013 นอกจากนี้ยังเป็นไลแคน ยังเป็นซูเปอร์คาร์คันแรกจากภูมิภาคตะวันออกกลางอีกด้วย
ไลแคน มีชื่อเสียงจากฉากวิ่งโดดข้ามตึก ในภาพยนตร์ "เร็ว..แรงทะลุนรก 7" (Fast 7) และจากเกมส์บนโทรศัพท์มือถือเช่น "อัสฟัลต์ 8:แอร์โบร์น" (Asphalt 8: Airborne), "จีที 2 เรซซิ่ง 2" (GT Racing 2) เป็นต้น
ไลแคนใช้เครื่องยนต์ ทวินเทอร์โบ 6 ลูกสูบ (H6) ขนาด 3.7 ลิตร (3746 ซีซี) จากรูฟ ซีทีอาร์3 (Ruf CTR3) ชนิดเดียวกับที่ใช้กับปอร์เช่ 911 สามารถให้กำลังได้ที่ 522 กิโลวัตต์ (740 bhp; 751 PS) และแรงบิดที่ 960 นิวตัน/เมตร (708 lb·ft) รถสามารถทำความเร็วสูงสุดได้ที่ 385 กม./ชม. (239 ไมล์/ชม.) และเร่งอัตราเร่ง 0-100 กม./ชม. ได้เพียง 2.8 วินาที
ไลแคนทั้ง 7 คัน ได้ตั้งราคาจำหน่ายสูงถึง 3.4 ล้านดอลลาร์ ทำให้กลายเป็นรถที่แพงที่สุดอันดับ 3 ของโลกเท่าที่วงการรถยนต์เคยจำหน่ายมา ตามหลังเพียง ลัมโบร์กีนี เวเนโน (4.6 ล้านดอลลาร์) และ มายบัค เอ็กเซเลโร (8 ล้านดอลลาร์) ไลแคนยังมีราคาสูงกว่า บูกัตติ เวย์รอน ซูเปอร์สปอร์ต (Bugatti Veyron Super Sport) 1 ล้านดอลลาร์
สำหรับสาเหตุที่มีราคาสูง เนื่องมาจากอุปกรณ์ประดับตกแต่ง คือ การฝังเพชรขนาด 15 กะรัต จำนวนถึง 420 เม็ดไว้ที่ไฟหน้าที่ขอบไฟแอลอีดีบนวัสดุไทเทเนียมอย่างดี แต่ถึงอย่างไรก็ตาม ทางบริษัทก็ยังให้ผู้ซื้อสามารถเลือกอัญมณีอื่นแต่งได้ความต้องการ เช่น ทับทิม พลอย ไพลิน เป็นต้น
เจ้าหญิงช็องมย็อง
องค์หญิงจองมยอง (,貞明公主 , 27 มิถุนายน ค.ศ. 1603 – 8 กันยายน ค.ศ. 1685) พระราชธิดาในพระเจ้าซอนโจ และสมเด็จพระราชินีอินม็อก ตระกูลคิม แห่งยอนอัน (ภายหลังองค์หญิงได้กลายเป็นต้นสายตระกูลของ พระนางฮอนคยอง (พระนางฮเยกยองกุง)พระพันปีหลวง ตระกูลฮง แห่งพุงซาน (헌경왕후 홍씨))
องค์หญิงชอง-มยอง หรือ จอง-มยอง ประสูติเมื่อวันที่ 19 เดือน 5 ตรงกับวันที่ 27 มิถุนายน ค.ศ. 1603 เป็นพระธิดาในพระเจ้าซอนโจ กษัตริย์องค์ที่ 14 แห่งโชซอน และพระราชินีอินมก สกุล คิม เมื่อเจริญชันษาได้ 20 ปี พระนางก็ได้อภิเษกกับ ฮงจูวอน ซึ่งมีอายุอ่อนกว่าพระนาง 3 ปี และได้เป็นราชบุตรเขยยองอันวี
องค์หญิงและฮงจูวอนมีบุตรด้วยกัน 8 คน บุตรคนที่ 2 ของพระนางชื่อว่า ฮง-มาน-ยง (ถือเป็นบุตรคนโต เพราะบุตรคนแรกเสียชีวิตไปตั้งแต่ยังเยาว์) ได้แต่งงานกับซงฮูหยินแห่งยอซาน มีบุตรด้วยกัน 5 คน ถือเป็นรุ่นหลานขององค์หญิงจองมยอง
โดยบุตรคนโตของฮงมานยงคือ ฮงจุงกี ได้แต่งงานมีบุตร 2 คน คือ ฮงซ็อกโบ และ ฮงฮยอนโบ ถึงตอนนี้เท่ากับว่าองค์หญิงจองมยองทรงมีลูก หลาน และเหลน มากมาย โดยปีที่ฮงฮยอนโบ เหลนคนโตของพระนางเกิดเป็นปีที่ฮงจูวอน สวามีของพระนางเสียชีวิตด้วยวัยรวม 67 ปี (นอกจากเหลนสองคนนี้แล้ว องค์หญิงยังมีหลานและเหลนอีกหลายคนที่เกิดจากลูกและหลานคนอื่นๆ)
ต่อมา ฮงฮยอนโบ ลูกคนเล็กของฮงจุงกี ได้แต่งงานกับหญิงสาวสกุล อิม และมีบุตรด้วยกัน 1 คน คือ ฮงพงอัน (นอกจากฮงพงอันแล้วยังมีบุตรกับภรรยาคนที่สองอีก 3 คน ซึ่งหนึ่งในนั้นคือ ฮงนิมฮัน) ต่อมาฮงพงอันได้แต่งงานกับลีฮูหยิน แห่ง ฮันซาน และมีบุตรด้วยกัน 7 คน หนึ่งในนั้นก็คือพระนางฮเยกยอง พระมารดาในพระเจ้าจองโจ กษัตริย์องค์ที่ 22 แห่งโชซอน
เท่ากับว่าฮงพงฮันคือโหลนขององค์หญิงจองมยอง และพระนางฮเยกยองเป็นทายาทรุ่นที่ 5 ขององค์หญิง
องค์หญิงชองมยองสิ้นพระชนม์เมื่อ ค.ศ.1685 สิริรวมพระชนม์มายุยืนยาวถืง 83 ปี โดยปีที่องค์หญิงสิ้นพระชนม์ตรงกับปีครองราชย์ที่ 11 ของพระเจ้าซุกจง กษัตริย์องค์ที่ 19 แห่งโชซอน เท่ากับว่าองค์หญิงทรงมีชีวิตผ่านมาถึง 6 แผ่นดิน คือ ซอนโจ ควางแฮ อินโจ ฮโยจง ฮยอนจง และซุกจง
ธีโอฟิลลีน
ธีโอฟิลลีน () หรือ 1,3-ไดเมทิลแซนทีน () เป็นยาประเภทสารขยายหลอดลม ใช้ในการรักษาโรคระบบหายใจ อาทิ โรคปอดอุดกั้นเรื้อรัง และ โรคหืด
ธีโอฟิลลีนเป็นสารที่สกัดได้จากใบชา ถูกค้นพบโดย อัลเบรชท์ ค็อดเซิล นักพฤกษศาสตร์ชาวเยอรมันในปี ค.ศ. 1888 จากนั้นมีการนำมาพัฒนาโดยสามารถสังเคราะห์ขึ้นภายในปี ค.ศ. 1900 ในครั้งแรกทีโอฟิลลีนถูกใช้เป็นยาขับปัสสาวะ จากนั้นก็นำมาใช้รักษาโรคหืด ด้วยมีฤทธิ์ทำให้กล้ามเนื้อบริเวณหน้าอกและปอดคลายตัว ส่งผลให้ภาวะหลอดลมเกร็งตัวทุ เลาเบาบางลง หลังจากร่างกายได้รับยาธีโอฟิลลีน ยาจะถูกส่งไปเปลี่ยนโครงสร้างที่อวัยวะตับ และ 50% ของระดับยาในร่างกายจะถูกกำจัดออกโดยทางปัสสาวะภายในเวลา 5-8 ชั่วโมง ในต่างประเทศสามารถพบรูปแบบของการจัดจำหน่ายยานี้ ทั้งชนิดรับประทาน ชนิดฉีด และชนิดเหน็บทวาร
ธีโอฟิลลีน จัดอยู่ในหมวดยาอันตราย การใช้ยาต้องอยู่ภายใต้การควบคุมดูแลของแพทย์ผู้ทำการรักษาเท่านั้น ไม่สมควรซื้อยามาใช้เอง
ผลจากการใช้ธีโอฟิลลีน มีดังต่อไปนี้:
การใช้ยาทีโอฟิลลีนร่วมกับยาแก้ปวดบางประเภท อาจมีความเสี่ยงที่จะทำให้เกิดอา การชัก โดยเฉพาะการนำมาใช้กับผู้ที่เคยมีประวัติด้วยโรคลมชัก ผู้ที่ติดเหล้า ผู้สูงอายุ ผู้ที่เคยได้รับบาดเจ็บที่สมอง หรือผู้ที่ป่วยเป็นเนื้องอกสมอง ยาแก้ปวดดังกล่าว เช่น Tramadol
การใช้ทีโอฟิลลีนร่วมกับยาลดความดันโลหิตบางกลุ่ม สามารถลดประสิทธิภาพในการควบคุมความดันโลหิตของยาลดความดันโลหิตให้ด้อยประสิทธิภาพลงไป พร้อมกับมีอาการต่างๆเหล่านี้ตามมาเช่น คลื่นไส้ อาเจียน นอนไม่หลับ มือเท้าสั่น หายใจติดขัด เป็นต้น ยาลดความดันโลหิตที่กล่าวถึง เช่น Acebutolol, Atenolol, Esmolol, Metoprolol และ Nadolol เป็นต้น
การใช้ทีโอฟิลลีนร่วมกับยาปฏิชีวนะ บางประเภทสามารถทำให้ปริมาณยาทีโอฟิลลีนในกระแสเลือดมีระดับสูงขึ้น จนอาจก่อให้เกิดอาการข้างเคียงตามมา เช่น คลื่นไส้ อาเจียน ท้องเสีย ปวดศีรษะ นอนไม่หลับ ชัก ใจสั่น
การใช้ทีโอฟิลลีนร่วมกับการดื่มเครื่องดื่มที่มีส่วนผสมของกาเฟอีน สามารถกระตุ้นให้เกิดผลข้างเคียงของทีโอฟิลลีนติดตามมาเช่น คลื่นไส้ อาเจียน นอนไม่หลับ มือเท้าสั่น เป็นต้น จึงควรหลีกเลี่ยงการใช้ยาทีโอฟิลลีนร่วมกับการดื่มหรือรับประทานอาหารที่มีกาเฟอีนเป็นส่วนผสม
สิงหาคม พ.ศ. 2558
สิงหาคม พ.ศ. 2558 เป็นเดือนที่ 8 ของปี พ.ศ. 2558 วันแรกของเดือนเป็นวันเสาร์ และวันสุดท้ายของเดือนเป็นวันจันทร์
อัสลาน
อัสลาน (Aslan) เป็นตัวลำครหลักในนวนิยายชุดตำนานแห่งนาร์เนีย โดยซี.เอส. ลิวอิส อัสลานเป็นสิงโตผู้ยิ่งใหญ่ในหนังสือเรื่องตู้พิศวง และเป็นเพียงตัวละครเดียวที่อยู่ในหนังสือทั้ง 7 เล่ม โดยคำว่า "อัสลาน" มาจากภาษาตุรกีแปลว่าสิงโต ซี.เอส. ลิวอิสมักจะพิมพ์คำว่า "Lion" ด้วยตัวแอลตัวใหญ่เสมอ เพื่อให้สื่อถึงอัสลาน โดยสันนิษฐานว่าอัสลานหมายถึงพระเยซู
ในช่วงที่ดิกอรี่และพอลลี่ได้นำลุงแอนดรูว์,จาดิส,สารถีรถม้าและม้าของเขาชื่อสตรอว์เบอร์รี่อย่างบังเอิญ อัสลานได้ผ่านทางมาพอดีและได้สร้างนาร์เนียสัตว์พูดได้และสัตว์ในเทพนิยายกรีกขึ้นมา เขาได้ปลูกต้นแอปเปิ้ลที่ป้องกันไม่ให้จาดิสเข้ามาครองนาร์เนียจนกว่าจะผ่านไปอีกหลายร้อยปีข้างหน้า ดิกอรี่ได้ตัดสินใจไปขอผลไม้วิเศษจากอัสลาน เขาจึงเสกให้ม้าของสารถีรถม้าพูดได้และเสกปีกให้กับม้าเป็นเพกาซัสและตั้งชื่อใหม่ว่าเฟล็ดจ์ และได้สั่งให้ดิกอรี่,พอลลี่และเฟล็ดจ์ออกเดินทางไปเอาแอปเปิ้ลวิเศษ หลังจากที่ดิกอรี่นำแอปเปิ้ลมาให้เขาแล้ว เขาจึงทำพิธีอภิเษกสารถีรถม้าที่ดิกอรี่และพอลลี่เผลอพามาด้วยและภรรยาของเขาที่ถูกเรียกมาขณะกำลังซักผ้าเป็นราชาแฟรงค์และราชินีเฮเลนแห่งนาร์เนีย 
อัสลานได้นำกองทัพสัตว์ตระกูลแมว,ฟอน,เซนทอร์และพวกนกพูดได้มารวมกันเป็นกองทัพสำหรับต่อกรกับแม่มดขาว ซึ่งเอ็ดมันด์ได้สารภาพบาปกับอัสลาน อัสลานได้ถูกกองทัพแม่มดขาวถลกหนังบนศิลาและได้ตายแทนเอ็ดมันด์ในที่สุด ต่อมาอัสลานได้คืนชีพขึ้นมาและได้ช่วยเหลือสัตว์ที่ถูกแม่มดขาวสาปให้เป็นน้ำแข็ง หลังจากที่พวกปีเตอร์ได้นำอิสรภาพมาสู่นาร์เนียได้แล้วอัสลานจึงอภิเษก4พี่น้องพีเวนซี่เป็นผู้ปกครองนาร์เนีย
อัสลานเป็นคนผลักเรือที่ชาสต้านั่งมาให้มาจอดบนริมชายหาดที่เป็นที่ตั้งบ้านของอาร์ชีช เป็นคนที่ทำให้ชาสต้ากับบรี (นาร์เนีย)มาเจอกับอาระวิสกับฮวิน เป็นคนที่ตะครุบอาระวิสให้เป็นแผลเพื่อสั่งสอนอาระวิสให้รู้สึกเจ็บปวดที่แอบวางยาพี่เลี้ยงจนทำให้ถูกแม่ของอาระวิสเฆี่ยนตี เป็นคนที่สาปให้ราบาดาซเจ้าชายแห่งทัชบาอันกลายเป็นลา
อัสลานได้โผล่มาให้ลูซี่เห็นเป็นระยะๆ และต่อมาได้นำกองทัพต้นไม้มาช่วยเหลือกองทัพนาร์เนีย เขาได้บอกกับปีเตอร์และซูซานว่าทั้ง2จะกลับมาที่นาร์เนียไม่ได้อีกต่อไปแล้ว และได้พา4พี่น้องพีเวนซี่กลับไปที่โลกเดิมอีกครั้ง
อัสลานได้คำรามใส่ยูสตาซให้คืนร่างกลับมาเป็นดังเดิม และได้ส่งยูสตาซ,เอ็ดมันด์,ลูซี่กลับไปที่โลกเดิมอีกครั้ง และพาเจ้าชายแคสเปี้ยนที่10และรีพีชิ้บไปที่ดินแดนของตนเอง
สถานีรถไฟกัมบีร์
สถานีรถไฟกัมบีร์ (; ตัวย่อ: GMR) เป็นสถานีรถไฟในตำบลกัมบีร์ กรุงจาการ์ตา ประเทศอินโดนีเซีย ตั้งอยู่ทางด้านทิศตะวันออกของจัตุรัสเมอร์เดกา สถานีรถไฟแห่งนี้สร้างในยุคอาณานิคมดัตช์ และได้รับการบูรณะในคริสต์ทศวรรษ 1990
สถานีรถไฟกัมบีร์เป็นสถานีปลายทางของรถไฟระหว่างเมืองบนเกาะชวา และมีรถไฟฟ้าชานเมืองวิ่งผ่าน 2 สาย ได้แก่ สายสีน้ำเงินและสายสีแดง โดยทั้งสองสายไม่หยุดรับ-ส่งผู้โดยสารที่สถานีนี้ สถานีรถไฟกัมบีร์จะให้บริการเฉพาะรถไฟชั้น 1 และชั้น 2 เท่านั้น ส่วนรถไฟชั้น 3 และชั้น 2 บางขบวน ให้บริการที่สถานีรถไฟปาซาร์เซอเน็น
ในช่วง ค.ศ. 1871–1884 สถานีรถไฟกัมบีร์มีสถานะเป็นที่หยุดรถเล็ก ๆ ทางด้านทิศตะวันออกเฉียงใต้ของจัตุรัสเมอร์เดกา ต่อมาได้สร้างสถานีรถไฟแห่งใหม่แทนที่ที่หยุดรถแห่งเดิม โดยสถานีรถไฟแห่งใหม่ มีสถาปัตยกรรมแบบคลาสสิก ต่อมา ค.ศ. 1928 ได้รับการปรับปรุงสถาปัตยกรรมเป็นแบบอลังการศิลป์ ใน ค.ศ. 1990 ได้รับการปรับปรุงสถาปัตยกรรมเป็นแบบโจโกล ซึ่งมีหน้ามุขเป็นสีเขียว ทำด้วยเซรามิกอาคารสถานีรถไฟกัมบีร์มีทั้งหมด 3 ชั้น
นอกจากนี้ยังมีตู้เอทีเอ็ม ห้องน้ำ โทรศัพท์สาธารณะ และลิฟต์ ปรากฏในทุก ๆ ชั้นของสถานี และมีลานจอดรถแท็กซี่ทางด้านทิศตะวันออกของสถานี
มีรถไฟฟ้าชานเมือง กาเอร์เอ็ล โกมูเตอร์ไลน์ วิ่งผ่านสถานีรถไฟกัมบีร์อยู่ 2 สาย คือ
นับตั้งแต่ ค.ศ. 2013 รถไฟฟ้าชานเมืองยกเลิกการหยุดรับ-ส่งผู้โดยสารที่สถานีรถไฟกัมบีร์ เนื่องจากมีปริมาณรถไฟระหว่างเมืองมากแล้ว ผู้โดยสารชานเมืองสามารถลงที่สถานีรถไฟจูวันดาหรือสถานีรถไฟกนดังดียา แล้วต่อรถโดยสารมายังสถานีรถไฟกัมบีร์ได้
รถโดยสารประจำทางของบริษัท "ดัมรี" สายสถานีรถไฟกัมบีร์–ท่าอากาศยานนานาชาติซูการ์โน-ฮัตตา ให้บริการทุกวัน ตั้งแต่เวลา 1.00–21.00 น. ค่าโดยสาร 25,000 รูเปียะฮ์
แอคอาร์ต เจเนเรชั่น
บริษัท แอค-อาร์ต เจเนเรชั่น จำกัด (Act Art Generation co.,Ltd) เป็นบริษัทผลิตละครโทรทัศน์ไทยให้แก่สถานีวิทยุโทรทัศน์ไทยทีวีสีช่อง 3 ก่อตั้งเมื่อปี พ.ศ. 2545 โดยพงษ์พัฒน์ วชิรบรรจง และบริหารงานโดยธัญญา วชิรบรรจง
แอคอาร์ตเริ่มเปิดดำเนินการเมื่อวันที่ 21 พฤษภาคม พ.ศ. 2545 เป็นบริษัทที่ผลิตงานด้านละครโทรทัศน์ โดยเริ่มจากละครหลังข่าวภาคค่ำเรื่องแรก "12 ราศี" ทางช่อง 3 และได้ผลิตผลงานละครโทรทัศน์ออกอากาศทางช่อง 3 มาโดยตลอดถึงปัจจุบัน เน้นผลิตละครคุณภาพ ผลงานที่ผ่านมาได้รับความนิยมจากผู้ชมรายการเป็นอย่างมาก และได้รับรางวัลจากสถาบันต่าง ๆ มากมาย
เอสเอสซี แอโร
เอสเอสซี แอโร () เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อน 2 ล้อหลัง (RWD) 2 ประตู 2 ที่นั่ง ผลิตโดยบริษัท เชลบี ซูเปอร์คาร์จากอเมริกา ตั้งแต่ปี ค.ศ. 2006 จนถึงปี ค.ศ. 2013 มีโฉมที่เป็นที่รู้จักกันมากที่สุดคือโฉม อัลติเมท แอโร (Ultimate Aero) ด้วยการเป็นรถที่เร็วที่สุดในโลก บันทึกโดยกินเนสส์บุ๊ค ในปี ค.ศ. 2007 ซึ่งสามารถทำความเร็วได้สูงสุดถึง 412.22 กม./ชม. (256.14 ไมล์/ชม.) จนในที่สุดสถิติก็ถูกลบลงโดย บูกัตติ เวย์รอน ซูเปอร์สปอร์ต ในปี 2010 แต่ถึงอย่างไรก็ตาม ในเดือนเมษายน ค.ศ. 2013 กินเนสบุ๊คก็ออกมาประกาศว่า ยังไม่ได้บันทึกเวลาที่เวย์รอนทำได้ จึงทำให้ อัลติเมท แอโร กลับได้รับชื่อเป็นรถที่เร็วที่สุดในโลกดังเดิม
เอสเอสซี แอโร ไม่ได้จำหน่ายรถพร้อมกับระบบอิเล็กโทรนิกช่วยเหลือผู้ขับ (Driver aids) เช่น ระบบเบรกป้องกันล้อล็อก (ABS) และระบบป้องกันล้อหมุนฟรี (TRC) อ้างจากคำพูดของ เจรอด เชลบี (Jerod Shelby) ผู้ก่อตั้ง เชลบี ซูเปอร์คาร์ ที่กล่าวไว้ว่า "ปรัชญาการออกแบบรถเบื้องต้น คือการออกแบบและสร้างรถให้คนขับ ผมจึงต้องการให้คุณไม่เพียงแต่ใช้เท้าขวาเป็นอย่างเดียว แต่คุณต้องสามารถควบคุมพวงมาลัยพร้อมกับคันเร่งที่ประสานงานกันได้ดีด้วย"
นูรุดดีน เนย์เบ็ต
นูรุดดีน เนย์เบ็ต (; เกิด 10 กุมภาพันธ์ 1970 ที่เมืองกาซาบล็องกา) เป็นอดีตนักฟุตบอลในตำแหน่งกองหลังและเป็นอดีตกัปตันทีมชาติโมร็อกโก โดยเนย์เบ็ตมีชื่อเสียงโด่งดังเมื่อครั้งค้าแข้งให้กับสโมสรเดปอร์ติโบ ลากอรูญา ในลาลีกาสเปนและสโมสรท็อตแนม ฮ็อตสเปอร์ในพรีเมียร์ลีก
นูรุดดีน เนย์เบ็ต เป็นผู้ครองสถิติลงสนามให้กับทีมชาติโมร็อกโกมากที่สุดเป็นอันดับหนึ่งที่ 115 นัด โดยเขาเคยเล่นในโอลิมปิก 1992 ที่ประเทศสเปน และผ่านการเล่นฟุตบอลโลก 2 สมัย ในฟุตบอลโลก 1994 ที่สหรัฐอเมริกาและฟุตบอลโลก 1998 ที่ฝรั่งเศส
นโยบายการขอรับลงตราของประเทศลาว
ผู้เดินทางเข้ามาในประเทศลาวจะต้องถือวีซ่าที่ออกโดยคณะผู้แทนทางการทูตลาว เว้นแต่เข้าข่ายได้รับยกเว้นวีซ่าหรือเป็นประเทศที่สามารถขอรับวีซ่าเมื่อเดินทางมาถึงได้
คนชาติของประเทศดังต่อไปนี้จะได้รับการยกเว้นวีซ่าเมื่อเดินทางมายังประเทศลาว
คนชาติของประเทศอื่นๆ สามารถขอวีซ่าเมื่อเดินทางมาถึงได้ ณ จุดผ่านแดนทางอากาศและทางบกดังต่อไปนี้ Those who have obtained the visa at a Lao embassy can also cross at Napao-Chalo, Taichang-Sophoun, Pakxan-Bungkan and Xiengkok.
Nationals of Afghanistan, Algeria, Bangladesh, Burundi, Cameroon, Republic of the Congo, Democratic Republic of the Congo, Côte d'Ivoire, Ghana, Guinea, Guinea-Bissau, Jordan, Lesotho, Liberia, Libya, Mozambique, Nauru, Niger, Nigeria, Pakistan, Senegal, Sierra Leone, Sri Lanka, Suriname, Swaziland, Syria, Tonga, Turkey, Zambia and Zimbabwe can obtain a visa on arrival only if they traveling on an official visit and holding an official letter of guarantee issued by the Ministry of Foreign Affairs of Laos.
มนตรี แพรพันธ์
เรืออากาศโทมนตรี แพรพันธ์ เกิดวันที่ 18 มกราคม พ.ศ. 2516 เป็นนักฟุตบอลชาวไทย ซึ่งเล่นให้กับฟุตบอลทีมชาติไทยหลายนัด
เรืออากาศโทมนตรี แพรพันธ์ เกิดวันที่ 18 มกราคม พ.ศ. 2516 ภูมิลำเนาเดิมเป็นคนจังหวัดกำแพงเพชร อดีตเคยเล่นฟุตบอลกีฬานักเรียนเยาวชนแห่งชาติโค้กคัพ และมีความสามารถทางฟุตบอลสูงจนได้รับโควตานักฟุตบอล ศึกษาต่อที่โรงเรียนจ่าอากาศ
กีฬากองทัพไทย
เชอร์วิล
เชอร์วิล (; ) เป็นพืชสมุนไพรไม้ล้มลุก ใช้สำหรับปรุงอาหารรสไม่รุนแรงนัก
เชอร์วิลอยู่ในวงศ์ผักชี เดิมทีพืชชนิดนี้มีถิ่นฐานอยู่บริเวณคอเคซัส แต่ชาวโรมันทำให้เชอร์วิลแพร่กระจายไปทั่วทวีปยุโรป จนปัจจุบันสามารถพบเชอร์วิลได้ง่ายในทวีปยุโรป
เมื่อเจริญเติบโตเต็มที่ เชอร์วิลจะมีความสูงประมาณ 40–70 เซนติเมตร หรือประมาณ 16–28 นิ้ว มีใบประกอบแบบขนนกสามชั้นเป็นแฉก ๆ ต้นเชอร์วิลมีดอกสีขาวขนาดเล็กกว้างประมาณ 2.54–5 เซนติเมตร หรือประมาณ 1.00–1.97 นิ้ว ผลยาวประมาณ 1 เซนติเมตร รูปร่างเรียวยาว
มินต์ (พืช)
มินต์ (Mint, มาจากภาษากรีกคำว่า "míntha", หรือในอักษรไลเนียร์บี "mi-ta") เป็นสกุลหนึ่งในวงศ์กะเพรา (หรือเรียกอีกชื่อหนึ่งว่าวงศ์มินต์) สปีชีส์ของมินต์นั้นได้รับการประเมินว่ามีประมาณ 13 ถึง 18 สปีชีส์
รายชื่อด้านล่างนั้นรวบรวมสปีชีส์ทั้งหมดของมินต์ ซึ่งได้รับการจัดในชั้นอนุกรมวิธาน แต่ยังมีสปีชีส์บางสปีชีส์ซึ่งยังไม่ถูกค้นพบ ดังนั้น รายชื่อด้านล่างนี้อาจมีการเปลี่ยนแปลงได้ในอนาคต
ราชอาณาจักรอัฟกานิสถาน
ราชอาณาจักรอัฟกานิสถาน (; ; ) เป็นราชอาณาจักรที่ปกครองอัฟกานิสถาน ระหว่าง ค.ศ. 1926-1973 สถาปนาโดยพระเจ้าอมานุลเลาะห์ หลังพระองค์ทรงครองราชย์ได้ 7 ปี พระเจ้าอมานุลเลาะห์ทรงพัฒนาประเทศตามแบบชาติตะวันตก ทำให้เกิดความขัดแย้งกับกลุ่มอนุรักษนิยมจนพระองค์ต้องสละราชสมบัติให้พระเชษฐา (พี่ชาย) คือ พระเจ้าอินายาตุลเลาะห์ พระเจ้าอินายาตุลเลาะห์ทรงครองราชย์ได้ 3 วันก็ถูกพระเจ้าฮาบีบุลเลาะห์ กาลาคานียึดอำนาจและปกครองต่อมาเป็นเวลา 10 เดือน จึงถูกโมฮัมเหม็ด นาดีร์ นำกำลังเข้าจับกุมและปลงพระชนม์ นาดีร์สถาปนาตนเองขึ้นเป็นกษัตริย์ ปกครองอัฟกานิสถานนาน 39 ปี และสืบราชสมบัติโดยพระเจ้าโมฮัมเหม็ด ซาฮีร์ ชาห์ พระราชโอรส ในรัชสมัยของพระเจ้าโมฮัมเหม็ด ซาฮีร์ ชาห์ มีการเจริญสัมพันธไมตรีกับชาติต่าง ๆ เช่น สหภาพโซเวียต สหราชอาณาจักรและสหรัฐอเมริกา ในปี ค.ศ. 1934 ราชอาณาจักรอัฟกานิสถานได้เป็นสมาชิกของสันนิบาติชาติ และวางตัวเป็นกลางในสงครามโลกครั้งที่สอง พระเจ้าโมฮัมเหม็ด ซาฮีร์ ชาห์ทรงอยู่ในราชสมบัตินาน 40 ปี ขณะที่พระองค์ทรงประทับอยู่ที่อิตาลีเพื่อเข้ารับการรักษา ในปี ค.ศ. 1973 อาณาจักรของพระองค์ก็ถูกโค่นล้มโดยโมฮัมเหม็ด ดาวูด ข่าน อดีตนายกรัฐมนตรีและพระภาดา (ลูกพี่ลูกน้อง) ของพระองค์เอง
มินต์เอเชีย
มินต์เอเชีย (; ) เป็นสกุลหนึ่งของมินต์ พบได้ในทวีปเอเชีย
แมตต์ โบเมอร์
แมทธิว สตาตัน โบเมอร์ (; เกิด 11 ตุลาคม ค.ศ. 1977) เป็นนักแสดงชาวอเมริกัน เขาปรากฏตัวครั้งแรกในละครโทรทัศน์ในเรื่อง "Guiding Light" โบเมอร์เป็นที่รู้จักในละครโทรทัศน์เรื่อง "ชัค สายลับสมองล้น" จากบทบาทไบรซ์ ลาร์คิน
หลังจากนั้นเขารับบทบาทเป็นเฟลิกซ์ เทอร์เนอ ในภาพยนตร์เรื่อง "The Normal Heart" ทำให้เขาได้รับรางวัลลูกโลกทองคำในสาขานักแสดงสมทบชายยอดเยี่ยม รวมถึงถูกเสนอชื่อเข้าชิงรางวัลเอ็มมี่ด้วย
เขาแต่งงานกับนักหนังสือพิมพ์ ไซมอน ฮอลส์ ตั้งแต่ปี 2011 ทั้งคู่มีบุตรด้วยกัน 3 คน แต่เขาเพิ่งเปิดเผยว่าเขาเป็นเกย์ต่อสาธารณะเมื่อปี 2012 เมื่อเขากล่าวขอบคุณฮอลส์และลูก ๆ เมื่อครั้งที่เขารับรางวัลด้านสิทธิมนุษยชนของสตีฟ เชส
เอสิกส์
เอสิกส์ () ตราสินค้าผลิตภัณฑ์กีฬาและรองเท้ากีฬาสัญชาติญี่ปุ่น ก่อตั้งขึ้นเมื่อวันที่ 1 กันยายน ค.ศ. 1949 โดย คิฮะชิโระ โอะนิซุกะ ที่เริ่มก่อตั้งบริษัทรองเท้ากีฬาของตนเอง คือ โอนิซุกะไทเกอร์ (Onitsuka Co., Ltd.) โดยการผลิตรองเท้าบาสเกตบอลจากห้องนั่งเล่นของตนเองในเมืองโกเบะ ประเทศญี่ปุ่น และในปี ค.ศ. 1977 ได้เลือกใช้ชื่อ ASICS เป็นชื่อสำหรับบริษัทของตน โดยคำ ๆ นี้มีที่มาจากวลีภาษาละติน คำว่า "Anima Sana In Corpore Sano" หรือตัวย่อว่า "ASICS" ซึ่งมีหมายความว่า "จิตใจที่แจ่มใสย่อมอยู่ในร่างกายที่สมบูรณ์"
ต่อมาเอสิกส์มีการแนะนำผลิตภัณฑ์ไปยังสหรัฐอเมริกาในปี ค.ศ. 1977 และได้รับความนิยมไปทั่วโลกจนถึงปัจจุบัน
สำหรับในประเทศไทย มีร้านสำหรับจำหน่ายสินค้าของเอสิกส์โดยตรงที่ชั้น 3 ห้างสรรพสินค้าเซ็นทรัลเวิลด์ โดยเปิดไปเมื่อต้นปี ค.ศ. 2013, ที่ชั้น 2 ห้างสรรพสินค้าเมกาบางนา ที่เปิดไปเมื่อวันที่ 1 สิงหาคม ค.ศ. 2015, ชั้น G ห้างสรรพสินค้าฟิวเจอร์พาร์ครังสิต และชั้น 1 ห้างสรรพสินค้าเซ็นทรัลพลาซาเวสต์เกต
ในช่วงทศวรรษที่ 90 เอสิกส์ให้การสนับสนุนสโมสรฟุตบอลในยุโรปหลายสโมสร
สโมสรฟุตบอลเนียซาลามิสฟามากุสตา
สโมสรฟุตบอลเนียซาลามิสฟามากุสตา หรือ สโมสรฟุตบอลเนียซาลามีนาฟามากุสตา (; ) เป็นสโมสรกีฬาฟุตบอลระดับอาชีพ ซึ่งตั้งอยู่ ณ แอมมอชอสโตส (นอกจากนี้ยังรู้จักกันในชื่อของโรมันคือ ฟามากุสตา) ประเทศไซปรัส ซึ่งเป็นสโมสรของผู้ลี้ภัยตั้งแต่เหตุการณ์ตุรกีบุกไซปรัสใน ค.ศ. 1974 เมื่อประเทศตุรกียึดตอนเหนือของเกาะได้แล้ว ทางสโมสรก็ตั้งอยู่ในลาร์นากาเป็นการชั่วคราว
ความสำเร็จที่โดดเด่นที่สุดของทีมเนียซาลามีนา คือการชนะการแข่งขันไซปรัสคัพและไซปรัสเอฟเอชีลด์ (ซูเปอร์คัพ) ในปี ค.ศ. 1990 ความสำเร็จสูงสุดของทีมนี้คือการได้อันดับสามในการแข่งขันไซปรีออตเฟิสต์ดิวิชัน ในช่วงห้าปีแรก (ค.ศ. 1948–1953) ทีมนี้ได้เข้าร่วมการแข่งขันชิงแชมป์สหพันธ์ฟุตบอลสมัครเล่นไซปรัส และในปี ค.ศ. 1953 สโมสรแห่งนี้ได้เข้าร่วมสมาคมฟุตบอลไซปรัส (ซีเอฟเอ) โดยได้เข้าร่วมการแข่งขันชิงแชมป์สมาคมและการแข่งขันชิงถ้วยรางวัลอย่างสม่ำเสมอ ทีมนี้ได้เข้าแข่งขันไซปรีออตเฟิสต์ดิวิชันมากว่า 50 ฤดูกาล โดยได้อยู่ในอันดับเจ็ดของลำดับชั้นดังกล่าว
ทีมนี้ได้เข้าร่วมแข่งขันในยุโรปสมัยแรกในปี ค.ศ. 1990 ในการแข่งขันยูฟ่าคัพวินเนอร์สคัพ และเข้าแข่งขันยูฟ่าอินเตอร์โตโตคัพ 1995, 1997 และ 2000 ทีมนี้เป็นส่วนหนึ่งของสโมสรกีฬาเนียซาลามีนาฟามากุสตาซึ่งได้ก่อตั้งขึ้นในปี ค.ศ. 1948 โดยทางสโมสรต้นกำเนิดยังได้ครอบคลุมถึงทีมวอลเลย์บอลชาย
เมื่อสโมสรเนียซาลามีนาฟามากุสตาได้รับการก่อตั้งขึ้น ประเทศกรีซได้เข้าสู่ช่วงสงครามกลางเมือง ระหว่างกลุ่มฝ่ายซ้ายและฝ่ายขวา สถานการณ์ในประเทศกรีซได้ส่งผลกระทบต่อประเทศไซปรัส ทั้งทางด้านการเมืองและสังคม; นักกีฬาส่วนใหญ่ยังได้มีส่วนร่วมในทางการเมือง ในช่งเวลาดังกล่าว ทางฟามากุสตามีสโมสรกีฬาอยู่สองสโมสร ซึ่งได้แก่ สมาคมยิมนาสติกเอวาโกรัส หรือ จีเอสอี () และสโมสรฟุตบอลอนอร์โธซิสฟามากุสตา โดยสมาคมยิมนาสติกเอวาโกรัส มีนักกีฬาฝ่ายซ้ายที่มากด้วยความสามารถอยู่ในบัญชีรายชื่อเป็นจำนวนมาก รวมถึงสโมสรฟุตบอลอนอร์โธซิสฟามากุสตาก็มีผู้เล่นอยู่ฝ่ายซ้ายเช่นกัน แต่กระนั้น ก็ได้เริ่มมีการจำกัดนักกีฬาฝ่ายซ้าย ทั้งในส่วนของสมาคมยิมนาสติกเอวาโกรัสและส่วนของสโมสรฟุตบอลอนอร์โธซิสฟามากุสตา ภายใต้อิทธิพลของการเมืองฝ่ายขวา ในช่วงต้นปี ค.ศ. 1947 กลุ่มจากฟามากุสตา (ประกอบด้วยฝ่ายซ้าย, เหล่าสมาชิกและไม่ใช่สมาชิกของจีเอสอี รวมถึงสโมสรฟุตบอลอนอร์โธซิสฟามากุสตา) ได้ลงมติให้มีห้องพักสำหรับสโมสรกีฬาอื่นในเมือง เนื่องจากข้อจำกัดที่มีอยู่ พวกเขามองเห็นภาพของสโมสรที่จะดึงดูดความสนใจให้ทุกคนในฟามากุสตา โดยไม่คำนึงถึงความสัมพันธ์ทางการเมือง
เมื่อวันที่ 14 กุมภาพันธ์ ค.ศ. 1948 ได้มีการตัดสินใจที่จะก่อตั้งสโมสร และสโมสรกีฬาเนียซาลามีนาฟามากุสตาได้รับการก่อตั้งขึ้นเมื่อวันที่ 7 มีนาคม ค.ศ. 1948 ในฐานะที่เป็นสโมสรกีฬาฝ่ายซ้ายแห่งแรกในประเทศไซปรัส โดยหลังจากที่สโมสรได้รับการก่อตั้ง ประชาชนจำนวนมากแสดงความปรารถนาที่จะเข้าร่วม อย่างไรก็ตาม ในส่วนของฟุตบอลกลับค่อนข้างอ่อนแอ
การอาเจียนร้ายแรงเหตุตั้งครรภ์
การอาเจียนร้ายแรงเหตุตั้งครรภ์ () เป็นภาวะแทรกซ้อนของการตั้งครรภ์ มีลักษณะ คือ คลื่นไส้อาเจียนและขาดน้ำแบบหายยาก มีประมาณว่ากระทบต่อหญิงตั้งครรภ์ 0.5–2.0% อาจให้เกิดทุพโภชนาการและภาวะแทรกซ้อนร้ายแรงอื่น เช่น การเสียดุลของไหลและอิเล็กโทรไลต์ ตามมาได้
การอาเจียนร้ายแรงถือว่าเป็นภาวะแทรกซ้อนของการตั้งครรภ์ที่พบน้อย แต่เนื่องจากอาการคลื่นไส้อาเจียนระหว่างการตั้งครรภ์อยู่บนสเปกตรัม (spectrum) จึงมักแยกภาวะนี้ได้ยากจากอาการคลื่นไส้อาเจียนที่พบได้บ่อยกว่าระหว่างการตั้งครรภ์ที่เรียก อาการแพ้ท้อง (morning sickness)
อาการแพ้ท้อง
อาการแพ้ท้อง () เป็นความไม่สบายของการตั้งครรภ์ที่เกิดในหญิงตั้งครรภ์เกินครึ่ง อาจมีอาการในช่วงเช้าและลดลงเมื่อเวลาผ่านไป แต่จะเกิดขึ้นในช่วงใดของวันก็ได้ สำหรับหญิงส่วนใหญ่ ภาวะนี้สิ้นสุดในราวสัปดาห์ที่ 12 ของการตั้งครรภ์
อาการคลื่นไส้นี้สัมพันธ์กับการเพิ่มขึ้นของระดับเอสโตรเจน รูปแบบคล้ายกันนี้ยังพบในหญิงบางคนที่ใช้การคุมกำเนิดด้วยฮอร์โมนหรือการบำบัดทดแทนฮอร์โมน อาการคลื่นไส้อาจเป็นได้เล็กน้อยหรือชักนำให้เกิดการอาเจียนจริง ๆ ได้ แต่ไม่รุนแรงให้เกิดความผิดปกติทางเมแทบอลิก ในผู้ที่มีอาการรุนแรง การอาเจียนอาจเป็นสาเหตุให้ขาดน้ำ น้ำหนักลด มีค่าพีเอชในเลือดสูง และมีระดับโพแทสเซียมในเลือดต่ำ ภาวะนี้ เรียก การอาเจียนร้ายแรงเหตุตั้งครรภ์ (hyperemesis gravidarum) และเกิดในประมาณ 1% ของการตั้งครรภ์ทั้งหมด อาการคลื่นไส้อาเจียนอาจเป็นอาการแสดงแรก ๆ ของการคั้งครรภ์และปกติเริ่มประมาณสัปดาห์ที่ 6 ของการตั้งครรภ์ (นับอายุครรภ์ตั้งแต่ 14 วันก่อนการเริ่มตั้งท้อง)